# VÁLLALKOZÁSI SZERZŐDÉS

mely létrejött az alulírott napon és helyen, az alábbi felek között:

egyrészről

**MÁV Magyar Államvasutak Zártkörűen Működő Részvénytársaság**

Székhely: 1087 Budapest, Könyves Kálmán krt. 54-60.

Cégjegyzékszám: 01-10-042272

Cégbíróság: Fővárosi Törvényszék Cégbíróság

Adószám: 10856417-2-44

Statisztikai számjel: 10856417-5221-114-01

Számlázási cím: MÁV Zrt. 1087 Budapest, Könyves Kálmán krt. 54-60.

Számlaküldés címe: MÁV Zrt. 1426 Budapest, Pf. 24.

Számlavezető pénzintézet: Kereskedelmi és Hitelbank Zrt.

Számlaszám: 10201006-50080399

Képviseli: Puszpán János beruházás lebonyolító igazgató

Szőnyi Péter műszaki előkészítési osztályvezető

mint megrendelő (a továbbiakban: „**Megrendelő**”),

másrészről a

**………………..**

Cím:

Számlavezető pénzintézete:

Számlaszáma:

Számlázási cím:

Adószáma:

Statisztikai számjele:

Cégbíróság:

Cégjegyzék száma:

Képviseli:

mint Vállalkozó (a továbbiakban: „**Vállalkozó**”)

Megrendelő és Vállalkozó a továbbiakban együtt, mint „**Felek**”, külön-külön, mint „**Fél**” között, az alábbi feltételekkel:

**PREAMBULUM**

Megrendelő, mint ajánlatkérő ………………… napján a 33313/2020/MAV iktatószámon beszerzési eljárást indított **„Nyugati pályaudvar területén található térvilágítási oszlopok korrózióvédelmi kezelése, festése”** tárgyban, mely beszerzés értéke az egybeszámítási kötelezettség figyelembe vételével sem érte el a közbeszerzési értékhatárt. Az eljárásban Vállalkozó ajánlatot tett, és azt Megrendelő, mint a legkedvezőbb ajánlatot elfogadta, Megrendelő így Vállalkozóval, mint nyertes ajánlattevővel kíván Szerződést kötni. A Szerződés mellékletei, valamint a beszerzési eljárás iratai a Szerződés elválaszthatatlan részét képezik.

**FOGALOM MEGHATÁROZÁSOK[[1]](#footnote-1)**

A Szerződésben a következő kifejezéseket az alábbiak szerint kell értelmezni:

**„Elektronikus Teljesítés Igazolás”:** a Megrendelő által kiállított pénzügyi teljesítésigazolás.

„**Bizalmas Információ”:** a másik fél üzleti tevékenységével kapcsolatos bármiféle és valamennyi információ, ideértve különösen a működésekre, eljárásokra, módszerekre, könyvvitelre, technikai adatokra, know-how-ra vagy meglévő és lehetséges megrendelőkre vonatkozó vagy bármilyen más információ, melyet az adott Fél jogszerűen bizalmasként határozott meg.

**„Elháríthatatlan külső okok” (vis maior):** minden olyan rendkívüli, előre nem látható tény, körülmény, amely a szerződésszegő fél érdekkörén kívül esik és elháríthatatlan. Így különösen vis maiornak minősülnek a természeti katasztrófák, háborús események, nemzetközi vagy nemzetvédelmi érdekből elrendelt csapatmozgások, országos szintű sztrájk.

**„Egyéb rendkívüli események”**: az olyan előre nem látható balesetek, káresemények, amelyet általában el lehet hárítani, de amelyek még a legnagyobb gondosság mellett is bekövetkezhetnek, vagy olyan előre nem látható baleset, káresemény valamely személy, vagy szervezet vétkes közrehatására vezethető vissza, és a vasútüzem működését megzavarja.

**„Kapcsolt vállalkozás”:**

* az a személy, amelyben a MÁV Zrt. a Ptk. rendelkezéseinek alkalmazásával közvetlenül, vagy közvetve többségi befolyással rendelkezik; vagy
* az a személy, amely a MÁV Zrt.-ben a Ptk. rendelkezéseinek alkalmazásával közvetlenül, vagy közvetve többségi befolyással rendelkezik; vagy
* a MÁV Zrt. és más személy, ha harmadik személy a Ptk. rendelkezéseinek alkalmazásával közvetlenül, vagy közvetve mindkettőjükben többségi befolyással rendelkezik.

**„Munkaterület”:** azt a helyet, vagy azokat a helyeket jelenti, amelyeket a Megrendelő szabaddá vagy hozzáférhetővé tesz a Vállalkozó munkájának elvégzéséhez. Továbbá Munkaterületnek minősül a Megrendelő használatában lévő olyan terület is, amelyet Vállalkozó a Megrendelő engedélyével használ.

**„Műszaki ellenőr”:** a Megrendelő lebonyolító szervezetének képviselője, aki felelős a kivitelezés szakszerűségének folyamatos figyelemmel kíséréséért, az építőipari kivitelezői tevékenységről szóló 191/2009 (IX. 15.) kormányrendelet szerinti műszaki ellenőrzési feladatok elvégzéséért. A Műszaki ellenőr felelős továbbá a Szerződés vonatkozásában a munkaterület átadásnak és az elkészült létesítmények átadás-átvételi eljárásának megszervezéséért, az átadási eljárások szabályszerűségéért, megvizsgálja az elkészült létesítményt és a Szerződésben foglaltak teljesülését.

**„Nap”:** naptári napot jelent kivéve, ha a Szerződés vagy jogszabály munkanapról rendelkezik. Amennyiben a nem munkanapokban megállapított határidő utolsó napja szabad- vagy munkaszüneti napra esik, abban az esetben a határidő a következő munkanapon jár le.

**„Pótmunka”:** a Megrendelő érdekkörében felmerült okból elvégzett azon vállalkozói többletteljesítés, amely munka elvégzésének szükségessége a szerződés megkötésekor előre nem volt látható, de annak a Megrendelő költségén történő elvégzésére a Megrendelő kifejezett kérésére a Vállalkozó által sor kerül. Pótmunkának minősül különösen a tervmódosítás miatt szükségessé váló munka.

**„Többletmunka”:** az a szerződéskötés alapját képező (ajánlatkérési vagy kivitelezési) dokumentációban kimutathatóan szereplő tétel, amelyet a munkák elvégzésére adott ajánlata során a Vállalkozó nem, vagy nem megfelelően tervezett, de a szerződésszerű teljesítéshez a munka teljesítése szükségszerű. A Vállalkozó a többletmunka ellenértékének megtérítésére nem tarthat igényt.

**„Építési Napló”:** az építőipari kivitelezési tevékenységről szóló 191/2009. (IX.15.) Kormányrendelet (*továbbiakban:* *191/2009. (IX.15.) Korm. rendelet*) 24. § (2) bekezdése alapján az építési napló az építőipari kivitelezési tevékenység megkezdésétől annak befejezéséig vezetett, hatósági és bírósági eljárásban felhasználható dokumentáció, amely időrendben tartalmazza a Szerződés tárgya szerinti építőipari kivitelezési tevékenység, illetve az építési-szerelési munkák adatait, továbbá a munka menetére, megfelelőségére és dokumentumaira (pl. tervrajzi kiegészítések) vonatkozó vagy az elszámoláshoz szükséges jelentős tényeket. Az építési napló vezetése a 191/2009. (IX.15.) Korm. rendelet rendelkezéseinek megfelelően történik.

**„MÁV csoport”: MÁV Zrt., valamint** az olyan MÁV Zrt. tulajdonú gazdasági társaságok, amelyeknél a tulajdonos MÁV Zrt. a számviteli törvény szerinti meghatározó befolyással rendelkezik.

1. **SZERZŐDÉS TÁRGYA**
   1. Megrendelő megrendeli, Vállalkozó elvállalja a „***Nyugati pályaudvar területén található térvilágítási oszlopok korrózióvédelmi kezelése, festése”* tárgyú munkák** elvégzéséta Szerződés I. sz. mellékletében meghatározott részletes műszaki tartalom szerint.
   2. Megrendelő tájékoztatja a Vállalkozót, hogy a szerződés tárgyát képező munka **nem hatósági engedélyköteles.**
   3. Vállalkozó a Szerződés I. sz. mellékletében rögzítettek szerinti védő bevonat rétegvastagsági mérési jegyzőkönyveket köteles készíteni, valamint tanúsítványokat bemutatni, mely igazolja a bevonat megfelelőségét..
   4. A beszerzési eljárás során a Vállalkozó által bemutatott felelős műszaki vezetői jogosultsággal rendelkező szakembernek a szerződés teljes időtartama alatt szerepelnie kell a Magyar Mérnöki Kamara (www.mmk.hu) névjegyzékében.
2. **SZERZŐDÉS HATÁLYA**
   1. **A Szerződés mindkét fél általi aláírásának napjától a Felek valamennyi kötelezettségének teljesítéséig hatályos. A teljesítés határideje: 2021. november 15.**
   2. Amennyiben a Felek általi aláírás nem ugyanazon a napon történik, úgy a szerződés aláírásának napja, az utolsó aláíró aláírásának napja.
3. **VÁLLALKOZÓI DÍJ**
   1. A Szerződés 1. pontjában meghatározott tevékenységek maradéktalan – hiba és hiánymentes – elvégzéséért a Megrendelő összesen nettó ………………………..,- Ft, azaz ……………. forint Vállalkozói Díjat (a továbbiakban „Vállalkozói Díj”) fizet a Vállalkozó részére. Az általános forgalmi adó a mindenkor hatályos Áfa törvény rendelkezései alapján kerül felszámításra. A Vállalkozói díj a Vállalkozó Megrendelő által elfogadott ajánlata alapján került meghatározásra.

3.2.A Felek rögzítik, hogy a Vállalkozó meggyőződött és számot vetett az ajánlatában:

* a Vállalkozói Díjat érintő minden feltétellel és körülménnyel,
* azzal a kötelezettséggel, hogy a munkákat a szerződésben leírt módon kell végrehajtania,
* a munkahely általános és speciális körülményeivel.

A Szerződésben meghatározott Vállalkozói díj a Szerződés teljes időbeli hatálya alatt irányadó, fix á, melyek független az árfolyamváltozástól.

* 1. Vállalkozó kijelenti, hogy a műszaki leírást megismerte, vállalkozói díjat a Megrendelő által kiadott műszaki leírás felülvizsgálatát követően készítette, az elvégzendő munkát zavaró körülményeket a tőle elvárható szakmai gondossággal tanulmányozta, ennek alapján a Vállalkozói Díjba az összes költséget beépítette.
  2. Pótmunka felmerülése esetén a Pótmunka ellenértéke elszámolása felek között külön megállapodásban történik, amennyiben annak jogszabályi feltételei fennállnak.
  3. A Pótmunkát Megrendelő csak akkor ismeri el, ha az elvégzendő munka Szerződést figyelembe véve – műszaki tartalma alapján – valóban Pótmunka, és ha a Vállalkozó a Pótmunka igényét az építési naplóban vagy egyéb írott dokumentummal bejelentette, szükségességét a Műszaki ellenőr elismerte és a Megrendelő nevében a 7.1. pont szerinti Kapcsolattartó személy azt megrendelte.
  4. A Felek egyezően rögzítik, hogy a Kapcsolattartó személy által megrendelt Pótmunka érvényesítésére csak a Felek külön megállapodása esetén, külön szerződés vagy szerződésmódosítás keretében van lehetőség.
  5. A Felek egyezően rögzítik, hogy többletmunka költsége nem érvényesíthető.

1. **TELJESÍTÉS IDEJE ÉS HELYE**

**Munkakezdés**

4.1. Vállalkozó a Munkaterületen a helyszíni munkát a Műszaki ellenőr által kiadott munkakezdési engedély birtokában kezdheti meg. A munka kezdési engedély megadásának feltétele a Vállalkozó munkavédelmi oktatása, a belépési engedélyek megléte és a munkaterület átadás megtörténte.

4.2. A munkaterület átadásának időpontja: a szerződés hatálybalépését követően haladéktalanul, de legfeljebb 3 napon belül, a Felek által egyeztetett módon és időben, építési naplóban rögzített módon történik.

**Teljesítési határidő**

* 1. A kivitelezési munkák teljesítési véghatárideje: 2021. 11. 15.
  2. A kivitelezés kizárólag a Nyugati-pályaudvar kizárásának idejében végezhető: 2021.06.19 – 2021.07.17. között. Kivételt képeznek az olyam vizsgálati feladatok, amik a forgalom zavartatása nélkül is biztonságosan végezhetők.

4.5 Felek megállapodnak, hogy a Szerződés teljesítése során részátadás-átvételi eljárásra lehetőség nincs.

* 1. Előteljesítés esetén a Vállalkozó köteles a Megrendelőt a tervezett teljesítési időt megelőzően legalább 5 Nappal írásban értesíteni. Az előteljesítés alapján folyó átadás-átvételei eljárás csak a Megrendelő beleegyező tartalmú válasza esetén kezdhető meg.
  2. A vizsgálatot olyan időben kell elvégezni, hogy a kapott eredmény alapján a szükséges terveket el lehessen készíteni, valamint a berendezéseket le lehessen gyártani a kivitelezés kezdési időpontjáig.
  3. **A teljesítés helye**: Budapest-Nyugati pályaudvar

1. **ÁTADÁS-ÁTVÉTEL**

5.1. A Vállalkozó a munkát írásban készre jelenti. Ez alapján a Műszaki ellenőr a műszaki átadás-átvétel Vállalkozó által javasolt időpontjáról a Megrendelőt, a Vállalkozót és valamennyi érintettet az átadás átvételt megelőzően legalább 8 nappal értesíti.

5.2. A Vállalkozó által megadott és a Műszaki ellenőr által egyeztetett és kitűzött időpontban a Felek az átadás-átvételi eljárást megkezdik.

5.3. Az átadás átvételi eljárást annak kezdési időpontjától számítottan legkésőbb 2021. október 17-ig be kell fejezni figyelembe véve a szerződés 5.6. pontjában foglaltakat is.

5.4. A Megrendelő és a Vállalkozó kötelesek megjelenni az eljárás kitűzött és egyeztetett időpontjában és helyén, és megvizsgálni, hogy a teljesítés szerződésszerű-e. Amennyiben a Megrendelő indoklás nélkül nem jelenik meg az eljáráson, átvételi késedelem következik be, ami kizárja a Vállalkozó esetleges késedelmét a következő eljárás megkezdéséig.

* 1. Az átadás-átvételi eljárásról jegyzőkönyvet kell felvenni, amelyben rögzíteni kell az átvételt, illetve az átvétel megtagadásának indokait, valamint rögzíteni kell a megjelentek nyilatkozatait, a Megrendelő, a Műszaki ellenőr illetve más érintettek által észlelt hibákat és hiányosságokat, a hibák kijavításának, illetve az esetleges hiányok pótlásának Megrendelő által előírt határidejét, továbbá a Vállalkozó ezekre vonatkozó vállalási nyilatkozatát, valamint meg kell jelölni azt a napot, amellyel a jótállási időszak megkezdődik.
  2. Az átadás-átvétel során tapasztalt hibákról az átadás-átvétel során hibajegyzéket kell felvenni és a hibajegyzékben foglalt javítások teljesítésére. A hiányosságok megszüntetésére a Vállalkozónak jegyzőkönyvileg rögzített póthatáridőt kell vállalnia. A hibajegyzék szerinti javítások elvégzésére, amennyiben a hiba jellege lehetővé teszi, a forgalom zavarása nélkül, a Megrendelővel történt egyeztetés követően a vágányzári időt meghaladóan is sor kerülhet. A teljesítés időpontja a sikeres átadás-átvételt követően kiadott teljesítésigazolásban meghatározott időpont.
  3. Megrendelő a munkát akkor veszi át, ha a Vállalkozó teljesítése megfelel a szerződésben foglalt valamennyi követelménynek és a MÁV Zrt. idetartozó rendelkezéseinek.
  4. Az átadás-átvétellel járó valamennyi költséget a Vállalkozó viseli. A Vállalkozó kötelessége az átadás-átvételhez szükséges, jogszabály által előírt dokumentumok, okmányok biztosítása is.
  5. Az átadás-átvételi eljárásról jegyzőkönyv készül, melyet mindkét fél képviselője aláír. A műszaki átadás-átvételi jegyzőkönyvet a számlához mellékelni kell. A sikeres átadás-átvételi jegyzőkönyv nélkül a számla nem nyújtható be.
  6. Az átadás-átvételi eljárást nem lehet megkezdeni, illetve megkezdése esetén meghiúsultnak kell tekinteni, amennyiben
* a Szerződés Tárgya üzemszerű használatra nem alkalmas, vagy
* az üzembe helyezést megelőző mérések és ellenőrző vizsgálatok során megállapított hiányokat/hiányosságokat nem pótolta/javította ki megfelelően a Vállalkozó, vagy
  1. A Szerződés teljesítését a Megrendelő nevében a Teljesítést Igazoló Személy egy alkalommal ismeri el aláírásával a teljesítésigazolásban a felmérési naplóban a Műszaki ellenőr által elfogadott mennyiségek alapján.
  2. Az átadás-átvételt követően a Megrendelő értékeli/minősíti a Vállalkozót az elvégzett munka alapján.

1. **FIZETÉSI FELTÉTELEK**
   1. A Megrendelő előleget nem biztosít, fizetési biztosítékot nem ad, egyéb szerződést biztosító mellékkötelezettség nem terheli.
   2. Vállalkozó az Elektronikus Teljesítés Igazolás átvétele után számla benyújtására jogosult. A számlát 1 példányban kell benyújtani. A Vállalkozó számláját csak a Megrendelő által elektronikus úton megküldött elektronikus teljesítésigazolásának kézhezvétele után állíthatja ki, és a számlához mellékelnie kell annak kinyomtatott példányát. A számlát a Megrendelő csak akkor fogadja be, ha azon, illetve a mellékelt teljesítésigazoláson megtalálható a szerződés jelzőszáma, a Megrendelőnél használt projektkód és a teljesítésigazoláson lévő rendelésszám. A rendelésszám és a projektkód nélkül beérkezett számlákat a Megrendelő hiánypótlásra visszaküldi a Vállalkozónak. A szerződés szerinti fizetési esedékesség a helyesen kiállított számla Megrendelő általi kézhezvételétől számítandó.
   3. Megrendelő csak a helyesen és hiánytalanul kiállított számlát fogadja be. A 6.1. pontban meghatározottak nélkül beérkezett számlákat a Vevő hiánypótlásra visszaküldi az Eladónak. A helytelenül és/vagy hiányosan kiállított számla miatti késedelmes fizetésért Vállalkozó késedelmi kamat felszámítására nem jogosult
   4. A számla ellenértéke az Elektronikus Teljesítés Igazolásban elismert összeg.
   5. A számlához csatolni kell a Szerződés V. mellékletében szereplő minta szerinti Elektronikus Teljesítés Igazolást. Ennek hiányában számla nem nyújtható be.
   6. A teljesítésigazolás kiállításáról és a Teljesítést Igazoló Személy aláírásának megszerzéséről a Vállalkozónak kell gondoskodnia. A teljesítésigazolás 2 példányban készül.
   7. A számlán a teljesítés napjaként az Elektronikus Teljesítés Igazolásban szereplő teljesítési dátumot kell megjelölni.
   8. Megrendelő olyan számlát fogad el, amely valamennyi, a számlákra vonatkozó magyar jogszabályi rendelkezésekben rögzített tartalmi kelléket tartalmaz, és amely alapján beazonosítható a Vállalkozó azon szolgáltatása (kötelezettsége), amellyel összefüggésben a számlát kiállították.

Számlázási cím / Vevő neve, címe: MÁV Zrt. 1087 Budapest, Könyves Kálmán körút 54-60.

Papír alapú számla benyújtásának postázási címe: MÁV Zrt. 1426 Budapest Pf.: 24.

* 1. Elektronikus számla benyújtása az eszamla@mav.hu e-mail címre történik. Elektronikus számla benyújtása esetén az elektronikus számlának meg kell felelnie az ÁFA törvény 175. §-ában, továbbá a jelen Szerződés 6. számú mellékletében meghatározott követelményeknek. Amennyiben a 6. sz. mellékletben rögzítettektől eltérő formátumú elektronikus számla érkezik, akkor az megfelelőség hiányában nem minősül számlának, így az nem minősül befogadottnak.
  2. A megfelelő tartalommal kiállított számla ellenértéke a számla Megrendelő általi kézhezvételétől számított 30 napos fizetési esedékességgel, átutalással kerül kiegyenlítésre a …………………………. számlaszámú bankszámlára.
  3. A Felek megállapodnak, hogy késedelmes fizetés esetén Vállalkozó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.
  4. Vállalkozó számlája azon a napon számít teljesítettnek, amikor a Megrendelő bankszámláját számlavezető pénzintézete a számla összegével megterheli.

1. **Kapcsolattartásra, teljesítésigazolásra jogosultak**
   1. A Felek az egymással való kapcsolattartásra és a Szerződésben foglaltak teljesítésének koordinálására az alábbi személyeket jelölik ki:

|  |  |  |
| --- | --- | --- |
|  | **Vállalkozó részéről** | **Megrendelő részéről** |
| Név: |  | Kinorányi Józsefné |
| Cím: |  | 1087, Budapest, Kerepesi Út 3 |
| Telefon: |  | +36-30-639-9971 |
| Telefax: |  | +36-1-511-1510 |
| e-mail: |  | kinoranyi.jozsefne@mav.hu |

* 1. A Szerződés tárgyát tekintve teljesítésigazolásban részt vevő Megrendelő által kijelölt jogosult Teljesítést Igazoló Személy

|  |  |
| --- | --- |
|  | **Teljesítést Igazoló Személy** |
| Név: | Falucskai András Gábor |
| Cím: | 1087, Budapest, Kerepesi út 3. |
| Telefon: | +36 (30) 869 1711 |
| Telefax: | +36-1-511-1510 |
| e-mail: | falucskai.andras.gabor@mav.hu |

* 1. Az építési naplóba bejegyzésre jogosultak

|  |  |  |
| --- | --- | --- |
|  | **Vállalkozó részéről** | **Megrendelő részéről** |
| Név: |  | Falucskai András Gábor |
| Feladat | felelős műszaki vezető | szakterület műszaki ellenőr |
| Cím: |  | 1087, Budapest, Kerepesi út 3. |
| Telefon: |  | +36 (30) 869 1711 |
| Telefax: |  | +36-1-511-1510 |
| e-mail: |  | falucskai.andras.gabor@mav.hu |

* 1. A Felek rögzítik, hogy a kapcsolattartó személyek a Szerződés módosítására külön írásos meghatalmazás hiányában nem jogosultak.
  2. A Szerződés tartalmát érintő kérdésekben a kapcsolattartás módja kizárólag a Felek nevében a kapcsolattartó személyek által aláírt levél vagy okirat. Egyéb esetekben a kapcsolattartás módja: az építési napló, melynek vezetése az építőipari kivitelezési tevékenységről szóló 191/2009 (IX.15.) Kormányrendelet alapján történik.
  3. A Felek kötelesek hivatalos értesítéseiket a fenti kapcsolattartó személyeknek a fenti elérhetőségi címeire írásban eljuttatni. A Felek kötelesek egymást haladéktalanul írásban értesíteni a kapcsolattartási adataikban bekövetkező változásokról. Az értesítés elmulasztásából eredő kárért a mulasztó Fél a felelős.
  4. A Szerződés teljesítése folyamán minden értesítést az alábbiak szerint kell közöltnek tekinteni:

1. kézbe és átvételi elismervény ellenében történő átadás esetén az átadás időpontjában;
2. ajánlott, tértivevényes küldeményként, illetve futárszolgálat útján történő kézbesítés esetén a kézbesítés időpontjában;
3. telefaxon történő továbbítás esetén a technikai sajátosságok miatt az értesítés küldőjének kötelessége az értesítés olvasható megérkezéséről telefonon érdeklődni, kivéve, ha a címzett az általános gyakorlat szerint megerősítő faxot küldött. A telefax berendezés által megjelölt sikeres elküldés időpontja azonban eredményes értesítésként vehető figyelembe.
4. elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében.
5. Ha a kézbesítés azért volt eredménytelen, mert a címzett az irat átvételét megtagadta, vagy nem vette át („nem kereste” jelzéssel érkezett vissza), az iratot a kézbesítés második megkísérlésének napját követő ötödik munkanapon kézbesítettnek kell tekinteni.

1. **FELEKET EGYARÁNT MEGILLETŐ JOGOK ÉS TERHELŐ KÖTELESSÉGEK**
   1. A Felek a Szerződés teljesítése során együttműködni kötelesek. Ennek keretében a Felek kötelesek egymást írásban értesíteni mindazon körülményekről, amelyek a szerződésben vállalt kölcsönös kötelezettségekből kifolyólag a teljesítést érintik.
   2. A Felek a Szerződést érintő adataikban bekövetkező bármilyen változást, az érintett adatok hatályossá válásának napjától számított 5 munkanapon belül írásban kötelesek közölni a másik Féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó Felet terheli a felelősség.
   3. Felek bizalmasan kezelik és a másik fél írásba foglalt egyetértése nélkül nem adnak át harmadik személy számára olyan dokumentumot, adatot vagy más információt, amelyet közvetlenül, vagy közvetve a másik fél szolgáltatott a szerződéssel kapcsolatosan, akár a szerződést megelőzően, akár a szerződés időtartama alatt vagy megszűnése után. A fentiek ellenére, a Vállalkozó átadhatja közreműködőjének a Megrendelőtől kapott dokumentumokat, adatokat és más információkat, de csak olyan mértékben, ami a közreműködő szerződés szerinti teljesítéséhez szükséges, amely esetben a Vállalkozó az ilyen közreműködőtől hasonló tartalmú titoktartási kötelezettséget vállaló nyilatkozatot kér.
   4. Felek rögzítik, hogy az információs önrendelkezési jogról és az információszabadságról szóló 2011. évi CXII. törvényben foglaltakkal összhangban fennálló kötelezettségeiket jelen szerződésben foglalt titoktartási kötelezettség mellett teljesítik.

E kötelezettség nem terjed ki azokra az információkra,

- amelyeket Felek képviselőinek meg kell osztaniuk ellenőrző szervekkel;

- amelyek közzétételére, illetve rendelkezésre bocsátására Feleket bírósági/hatósági határozat, jogszabály, EU jogi aktusa kötelezi;

- amely egyébként jogszerűen válik elérhetővé a Felek számára.

Az a Fél, aki/amely a jelen Szerződés szerinti titoktartási kötelezettséget megszegi, a másik Féllel, illetve harmadik személyekkel szemben teljes kártérítési kötelezettséggel tartozik helytállni.

Jelen Szerződés szerinti titoktartási kötelezettség a Szerződés megszűnését követő 3 (három) évig fennmarad.

* 1. A Szerződésre és annak teljesítésére vonatkozóan egyik Fél sem ad ki a másik Fél előzetes, írásos beleegyezése nélkül sajtóközleményeket, nem tesz nyilvános bejelentéseket, beleértve bemutatókat szakmai közönség részére.
  2. Az a késedelem, mely a szerződés hatálya alatt az üzemvitelből, vagy a Megrendelő által biztosított feltételből adódik (kivitelezést akadályozó üzemzavar), de nem a Vállalkozónak felróhatóan keletkezik, olyan időtartammal hosszabbítja meg a teljesítési határidőt, amennyi idő az akadályoztatás elhárításához, illetve a szerződésben foglalt munka-, és forgalmi körülmények helyreállításához szükséges.
  3. Felek megállapodnak, hogy amennyiben a késedelmes teljesítés a Megrendelőnek felróható okra vezethető vissza, úgy a Vállalkozó mentesül a késedelem jogkövetkezményei alól.

1. **MEGRENDELŐ JOGAI ÉS KÖTELESSÉGEI**
   1. A Vállalkozó képviselőjének munkavédelmi oktatása, a MÁV Zrt. belső utasítási szerinti munkavégzés elősegítése a Megrendelő kötelessége.
   2. Megrendelő képviselője külön jegyzőkönyvben, valamint az építési naplóban történő bejegyzéssel előre jelzett időpontban átadja a Munkaterületet.
   3. Megrendelő biztosítja, hogy a Vállalkozó, illetőleg munkatársai a Megrendelő munkaidejében a Megrendelő területére folyamatosan beléphessenek, és az adott esetben szükséges engedélyek beszerzésre kerüljenek annak érdekében, hogy a feladataikat és munkáikat a Szerződés rendelkezéseinek megfelelően teljesítsék. Vállalkozó indokolt kérésére a Megrendelő lehetőség szerint a hivatalos munkaidőn kívül is biztosítja a területre történő belépést.
   4. A Megrendelő írásban kérheti megfelelő indoklást követően, hogy a Vállalkozó valamely munkavállalója, közreműködője a szerződés teljesítésének további szakaszában ne működjön közre. A Vállalkozó a Felek által meghatározott határidőn, de legfeljebb 3 munkanapon belül köteles a kérésnek eleget tenni, és szükség esetén más alkalmas személyt munkába állítani. A Megrendelő vállalja, hogy lecserélésre vonatkozó indítványt csak olyan esetben terjeszt elő, ha erre alapos oka van.
   5. A Megrendelő által végzett bármelyik ellenőrzés, jóváhagyás nem menti fel a Vállalkozót a felelőssége alól.
   6. Megrendelő jogosult, illetve köteles a kivitelezés időszakában helyszíni szakmai, műszaki és biztonsági ellenőrzésre, az üzembe helyezést megelőzően mérések és ellenőrző vizsgálatok végzésére, melynek során az ott folyó munkát nem zavarhatja, Vállalkozó tevékenységét nem késlelteti. A MÁV Zrt. Biztonsági Főigazgatóság ellenőrzése kiterjed az irat és adatszolgáltatás kérésre, helyszíni ellenőrzésre és meghallgatásokra is, melyek teljesítési kötelezettségét a Vállalkozó engedélyezi a közreműködőire is.
   7. A Megrendelő a Vállalkozó által vállalt feladatok megfelelő teljesítését adatok, bizonylatok, egyéb szükséges dokumentációk bekérése útján jogosult bármikor ésszerű időpontban ellenőrizni. A Vállalkozó az ellenőrzést mindenben köteles segíteni, illetve biztosítani az ellenőrzés lehetőségét az esetlegesen igénybevett egyéb vállalkozóival szemben is. A Vállalkozó teljesítésének ellenőrzésére a Megrendelő külső szakértő igénybevételére is jogosult azzal, hogy a Vállalkozó köteles együttműködni vele. A szakember köteles a megfelelő titoktartási szerződést aláírni, mielőtt a Vállalkozó az iratokhoz, vagy információhoz való hozzáférést jóváhagyásával biztosítja.
   8. A Megrendelő köteles a Szerződés teljesítése során a Vállalkozóval együttműködni, különösen az alábbi körben:
2. a tőle elvárható módon és mértékben közreműködik az üzembe helyezést megelőző mérések és ellenőrző vizsgálatok határidőben történő lefolytatása során;
3. a Vállalkozó rendelkezésére bocsátja folyamatosan a teljesítéshez szükséges – a műszaki leírásban nem szereplő – rendelkezésére álló információkat, dokumentációkat, valamint, a szükséges, de rendelkezésére nem álló információk, dokumentációk megszerzésénél, amelyek a Megrendelő érdekkörében merülnek fel együttműködik a Vállalkozóval ezek megszerzése érdekében.
   1. A munkavégzéshez a Megrendelő a Vállalkozó részére eszközt nem ad át, a Vállalkozó a szerződés teljesítéséhez szükséges összes munkát, feladatot a saját eszközeivel köteles elvégezni, valamint a saját erőforrásaira támaszkodva, kivéve, ha a Megrendelő a műszaki leírásban meghatározott módon szakanyagot biztosít a Szerződés teljesítéshez a Vállalkozó részére.
4. **VÁLLALKOZÓ JOGAI ÉS KÖTELESSÉGEI**
   1. A Szerződést és az abban vállalt kötelezettségeit Vállalkozó nem ruházhatja át, jogosult viszont a Szerződés teljesítése során közreműködőt igénybe venni.
   2. Vállalkozó kijelenti, hogy a Szerződés teljesítése során közreműködőt kíván igénybe venni és hozzájárul közreműködője további közreműködői igénybevételéhez/nem kíván igénybe venni.
   3. A teljesítésbe bevonni kívánt közreműködő személyéről, illetve annak változásáról Vállalkozó az építési napló nyilvántartási részében köteles a Megrendelő részére tájékoztatást adni. Amennyiben több közreműködő is bevonásra kerül az építési naplóba pótlapot kell behelyezni. A bevonni kívánt közreműködőnek az adott szakterületen megfelelő szakmai jártassággal, ismeretekkel és a munkavégzés minőségének tekintetében elfogadottsággal kell rendelkeznie, melyet a Megrendelő referenciadokumentációk bekérésével is ellenőrizhet. Amennyiben a közreműködő által végzett feladat VMR[[2]](#footnote-2)-t igényel, azt csak VMR-rel rendelkező közreműködő végezheti.
   4. A Vállalkozó a Szerződésben foglaltak teljesítésébe bevont közreműködők tevékenységéért teljes felelősséget vállal. A Vállalkozó a jogosan igénybe vett közreműködőkért úgy felel, mintha a munkát maga végezte volna; közreműködők jogosulatlan igénybevétele esetén felelős minden olyan kárért is, amely annak igénybevétele nélkül nem következett volna be. Vállalkozó köteles olyan közreműködői szerződést kötni, amelyben a közreműködőt ugyanazon kötelezettségek terhelik, mint a Vállalkozót a jelen szerződés szerint. A Vállalkozó által a teljesítésbe bevont közreműködőket megillető díjak közreműködők felé történő megfizetéséről a Vállalkozó köteles gondoskodni, és a közreműködők nem jogosultak semmilyen díj- vagy költségköveteléssel a Megrendelővel szemben fellépni. E körülményt Vállalkozó köteles a közreműködői szerződésben rögzíteni. Megrendelő a közreműködőkkel nem áll szerződéses kapcsolatban.
   5. Vállalkozó a kivitelezési/javítási munkák megkezdésétől az átadás-átvételi eljárás lezárulásáig köteles biztosítani:

* a Munkaterület és a munkaterületen található dolgok megfelelő őrzését,
* a Munkaterületen a biztonságos tartózkodás, közlekedés, munkavégzés feltételeit
  1. A Vállalkozó – a Megrendelővel egyeztetett módon jogosult a munkák kivitelezése/céljából előzetes egyeztetés és hozzájárulás után saját költségére jogosult villamos energia, víz, gáz és egyéb szolgáltatásokat biztosító berendezéseket felállítani, azonban a munkák sikeres átadása után a Munkaterületet az eredeti állapotában helyre kell állítania.
  2. Vállalkozó a Munkaterületen csak a Szerződés teljesítésével összefüggő tevékenységet végezhet.
  3. Ha a Szerződés teljesítése során bármikor a Vállalkozó olyan feltételekkel találkozik, melyek akadályozzák a határidő szerinti teljesítést, köteles a Megrendelőt haladéktalanul írásban értesíteni a késedelem tényéről és annak várható időtartamáról. A fenti értesítés elmaradása vagy késedelmes közlés esetén annak minden következményét a Vállalkozó viseli.
  4. A Vállalkozó kötelezettséget vállal a munka-, vagyon-, tűz- és - környezetvédelmi előírások és más vonatkozó jogszabályok maradéktalan betartására a teljesítés folyamán.
  5. A Vállalkozó köteles a kivitelezési munkák végzése során rendszeres balesetvédelmi szemlét tartani, munkavédelmi, tűzvédelmi, balesetvédelmi oktatást végezni és mindezeket a vonatkozó jogszabályoknak megfelelően dokumentálni.
  6. A Vállalkozó a Megrendelő utasításaitól abban az esetben térhet el, ha azt a Megrendelő érdeke feltétlenül megköveteli, és a Megrendelő előzetes értesítésére már nincs mód. Ilyen esetben a Megrendelőt az utasítástól való eltérésről haladéktalanul értesíteni kell.
  7. A Vállalkozó kérheti a Megrendelőt, hogy írásban erősítse meg bármelyik döntését vagy utasítását, amelyet még nem adott írásba. A Vállalkozó köteles minden indokolatlan késedelem nélkül tájékoztatni a Megrendelőt az ilyen jellegű kívánságáról.
  8. A Vállalkozót figyelmeztetési kötelezettség terheli a Megrendelő olyan utasításával szemben, amely a szerződés teljesítésével nincs összhangban, illetőleg előírásainak mellőzésére vonatkozik. A figyelmeztetés elmulasztásából eredő kárért a Vállalkozó felelős. Ha a Megrendelő az utasítását a figyelmeztetés ellenére is fenntartja, akkor minden az utasításból eredő kockázatot viselnie kell. Vállalkozó az adott munka elvégzését élet, testi épség, egészség, környezet vagy vagyon védelmének megóvása érdekében megtagadhatja.
  9. A Vállalkozó a Megrendelőnél hatályban lévő – a szerződésben szabályozottak tekintetében alkalmazandó – normatív előírásokat magára nézve kötelezőnek ismeri el. A Vállalkozó jelen szerződés aláírásával elismeri, hogy e normatív előírásokat megismerte.
  10. Vállalkozó a Szerződés szerinti feladatait az általánosan elfogadott szakmai elveknek, a vonatkozó szabványoknak, és utasításoknak megfelelő minőségben hibamentesen és határidőre köteles teljesíteni.
  11. Vállalkozó szavatolja, hogy a szerződés keretében, annak teljesítése érdekében elvégzett munkák megfelelnek a jogszabályokban és a Szerződésben, valamint a MÁV Zrt. idevonatkozó utasításaiban, vasútüzemi előírásaiban foglalt követelményeknek, továbbá hogy a Szerződés Tárgyát per-, teher-, és igénymentesen adja át Megrendelő részére. A Vállalkozó olyan anyagot nem építhet be és nem használhat fel, amelyet részére harmadik személy tulajdonjog-fenntartással adott át, vagy egyébként harmadik személy fennálló jogosultsága a Megrendelő tulajdonszerzését és/vagy az elkészült munka felhasználását bármilyen formában korlátozná. Ezen beépítési és felhasználási tilalom addig érvényes, ameddig a Vállalkozó a harmadik személy követelését ki nem elégítette, vagy vele – írásban – a felhasználásról, illetőleg a bejelentésről külön meg nem állapodott. E rendelkezés megsértése estén a Vállalkozó felel minden olyan kárért, amely a Megrendelőt a harmadik személy igényérvényesítésével összefüggésben éri. Amennyiben jogszabály a Szerződés 12.1. pontjában rögzített jótállási időn túl hosszabb kötelező alkalmassági időt ír elő, ez esetben jótállási időszakon túl a jogszabályban rögzített szavatossági időszak érvényes.
  12. Vállalkozó köteles a Szerződés teljesítése során az V. számú mellékletben (Környezetvédelmi mellékletben) foglaltakat betartani.
  13. Vállalkozó köteles a munkák kivitelezése és megvalósítása, javítási munkák elvégzése, valamint a hibák kijavítása folyamán megtenni az összes tőle elvárható lépést a környezet védelmére.
  14. A Vállalkozónak a kiviteli/javítási munkák során saját költségén el kell távolítania és a jogszabályi előírásoknak megfelelő helyre kell szállítania a Munkaterületről a keletkezett szemetet, és felesleges, fel nem használt anyagot.
  15. Vállalkozónak a teljesítés során a MÁV Zrt. alábbi előírásait kell figyelembe vennie:
* [77/2020. (VII. 03. MÁV Ért. 18.) EVIG sz. utasítás A felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről](https://utasitastar.mav.hu/Lists/Utasitasok/DispForm.aspx?ID=10821).
* MSZ EN 50122 Vasúti alkalmazások. Telepített berendezések. Villamos biztonság, földelés és visszavezetés.
* 1/2003 TEB IG rendelettel életbe léptetett Vasúti érintésvédelmi szabályzat
* MSZ EN 62305/1-4 Villámvédelem
* MSZ 1585:2012 Villamos berendezések üzemeltetése
* MSZ 2364
* MSZ 4851
* MSZ 4852
* 28/2008. (MÁV. Ért. 20)
* 54/2014. (XII. 5.) OTSZ
* MSZ 1600/11, 14 Létesítési biztonsági szabályzat, 1000 V-nál nem nagyobb feszültségű erősáramú villamos berendezések számára (Közterület)
* MSZ HD 60364 Kisfeszültségű villamos berendezések: Épületek villamos berendezéseinek létesítése
* MSZ 151/5,6,7, MSZ 7487/2 szabványok
* MSZ EN 50160: 2008 A közcélú elosztóhálózatokon szolgáltatott villamos energia jellemzői
* MSZ 453 Biztonsági táblák erősáramú berendezések részére
* 1/2006. P. FŐIG. UTASÍTÁS Általános célú villamos energiaellátó hálózatok, valamint villamos váltófűtő-és térvilágítási berendezések időszakos vizsgálata, karbantartása, hibaelhárítása és felügyelete” szerint.
* 65/2009. VIG Sz. utasítás a MÁV Zrt. munkavédelmi szabályzatáról,
* 28/2008. (MÁV. Ért. 20) Jog – EBKF - Vezérigazgatói utasítás Az idegen személyek MÁV Zrt. területén tartózkodásának és a külső vállalkozók MÁV Zrt. területén történő munkavégzésének munkavédelmi feltételeiről.
* MÁVSZ-2950 vasúti világítási szabvány
* 33/2007. (XI.30 MÁV Ért. 36.) ÜÁVIGH. számú utasítás.
  1. Vállalkozó saját költségén köteles elszállítani a munkavégzés eredményeként a Munkaterületről kikerülő visszanyert anyagokat ideiglenesen kijelölt depóniahelyre, és visszaszármaztatni a Megrendelő képviselőjének a hatályban lévő P-6152/2009 sz. MÁV Főigazgatói utasítás szerint.
  2. A Vállalkozónak a kiviteli munkák során saját költségén el kell távolítania a munkaterületről a felmerülő szemetet, bontási hulladékot és felesleges anyagot, azok elhelyezésről a hatályos környezetvédelmi és hulladékkezelési szabályok szerint kell gondoskodnia, figyelembe véve a vonatkozó MÁV utasításokat is. A hulladékok elhelyezését a munkaterület átadás-átvételi jegyzőkönyvben rögzíteni kell. Annak szabályszerű elhelyezését igazoló dokumentumait műszaki átadás során a műszaki ellenőrnek át kell adni
  3. A Vállalkozó köteles az általa elvégzett munkát az építési naplóban dokumentálni. Az építési napló vonatkozásában irányadó rendelkezéseket a 191/2009 (IX.15) kormányrendelet rögzíti.
  4. A Vállalkozó a Szerződéssel kapcsolatban tudomására jutó valamennyi, a Megrendelő tulajdonát képező Bizalmas Információ, adat stb. tekintetében titoktartási kötelezettséggel tartozik, s egyben vállalja, hogy a feladat ellátásával kapcsolatosan megszerzett bárminemű ilyen információt a Megrendelő előzetes írásbeli hozzájárulása nélkül nem teszi hozzáférhetővé, illetve nem bocsátja harmadik személy rendelkezésére. Ezen tilalom körébe tartozik az is, ha a Vállalkozó a tudomására jutó ilyen információkat a Szerződésben foglaltaktól eltérő módon hasznosítja.
  5. A beépített anyagok eltakarására csak a Műszaki ellenőr jóváhagyásával, illetve az erre vonatkozó ellenőrzési kötelezettség elmulasztása esetén kerülhet sor. Az ellenőrzésre legalább az eltakarást megelőző Napig sort kell keríteni, ettől eltérően takarási engedély csakis a Műszaki ellenőr előzetes nyilatkozata alapján vagy a Vállalkozó elfogadott (napi bontású) ütemterve szerint kérhető. Az ellenőrzés időpontjáról a Vállalkozó köteles 3 Napon belül értesíteni a Műszaki ellenőrt; amennyiben az értesítésre nem kerül sor, az ebből eredő valamennyi (közvetlen és következményi) kárt a Vállalkozó köteles megtéríteni.
  6. Vállalkozó köteles a kivitelezés során olyan a MÁV Zrt. előírásai szerint minősített szakanyagokat, egyéb anyagok esetén pedig a magyar szabványok minőségi előírásainak megfelelő anyagokat felhasználni, amelyek a Szerződés I. sz. mellékletében meghatározott követelményeknek megfelelnek.
  7. A kivitelezési munkák befejezése után a Vállalkozónak el kell szállítania a munkaeszközeit, és a Munkaterületet tisztán és rendezett állapotban kell átadnia az átvevő Megrendelő részére.
  8. A Vállalkozó teljes mértékben felelős a Munkaterületen végzett műveletek következményeiért. A megvalósítás módszerét úgy kell megválasztania, hogy az ne veszélyeztethesse a személy- és vagyonbiztonságot, a természetes és épített környezetet.
  9. A Vállalkozónak a Munkaterületen minden közművet és kábelt azonosítania kell, és amennyiben a technológia azt szükségessé teszi gondoskodnia kell annak védelméről, esetleges áthelyezéséről. A Vállalkozónak a munka tényleges megkezdése előtt ellenőriznie kell, hogy tevékenysége nem veszélyezteti-e a közművek biztonságát. Az érintett közművek üzemeltetőivel a kivitelezés megkezdése előtt a Vállalkozónak egyeztetnie kell, az egyeztetési jegyzőkönyvben előírtakat köteles betartani. A Vállalkozó a közművekben általa okozott kárért teljes felelősséget vállal.
  10. A Vállalkozó szavatosságot vállal azért, hogy az általa készített terveken, illetőleg a Szerződés Tárgyán, vagy ennek bármely részén nem áll fenn harmadik személyeknek olyan szerzői vagyoni/felhasználási joga, amely a Megrendelő a Szerződés szerinti felhasználását korlátozná vagy akadályozná. Harmadik személy ilyen korlátozó vagy akadályozó igénnyel való fellépése esetén a Vállalkozó közvetlenül fellép a Megrendelő jogos érdekei védelmében.
  11. Vállalkozó kijelenti, hogy a Szerződésből fakadó kötelezettségeinek teljesítéséhez szükséges valamennyi személyi és tárgyi feltétellel, illetve a Szerződés Tárgyát képező egyéb szolgáltatások nyújtásához szükséges valamennyi engedéllyel és képesítéssel rendelkezik.
  12. A Vállalkozó köteles intézkedni annak érdekében, hogy a Munkaterületre arra jogosulatlan személy ne juthasson be.
  13. Amennyiben a Megrendelő úgy ítéli meg, hogy a munkák gördülékeny lebonyolításához, koordinálásához meghatározott gyakorisággal koordinációs értekezlet tartása szükséges, akkor a Vállalkozó köteles a koordinációs értekezletek megtartásához szükséges feltételeket biztosítani.
  14. A Vállalkozó köteles a Munkaterületen egy építés felügyeleti naplót tartani, melybe, azon szervezetek jogosultak bejegyezni az ellenőrzésük során, akik építési napló bejegyzésre nem jogosultak.
  15. A Vállalkozó az akadályok felmerülését követően haladéktalanul közölni köteles, az akadály felszámolásának várható idejét, valamint azon intézkedéseket, amelyeket a Vállalkozó a mielőbbi teljesítés érdekében megtesz. Az akadályok felszámolásának határidejére vonatkozó kikötések során Vállalkozó köteles olyan határidő teljesítését vállalni, amely a teljesítés véghatáridejét figyelembe veszi.
  16. Amennyiben a Vállalkozó szakfelügyelet igénybevételére kötelezett, akkor a MÁV szakfelügyeleteket illetően Vállalkozónak megállapodást kell kötnie az illetékes MÁV szervezettel, amelyben rögzítik a szakfelügyelet biztosításának feltételeit és az elszámolást.
  17. Vállalkozó a Szerződés 13.11. pontban szereplő szerződésszegés következményei alól nem mentesül, ha hatósági szerv a szerződés teljesítését a Vállalkozónak felróható magatartás következményeként leállítja, felfüggeszti.
  18. A teljesítés folyamán a Vállalkozó viseli annak jogkövetkezményét, amely a dokumentációk olyan hiányosságából adódik, melyet a Vállalkozónak a tőle elvárható szakmai gondosság mellett észlelnie kellett volna.

1. **MUNKAVÉDELEM**
   1. Vállalkozó köteles a Szerződés IV. számú mellékletében foglaltakat, valamint a munkavédelemre vonatkozó hatályos jogszabályokat betartani.
   2. A Megrendelő és a Vállalkozó munkavállalóinak biztonsága, valamint a teljesítés által érintett vasútüzemi folyamatok biztonsága érdekében – a jogszabályokban és egyéb kötelező munkavédelmi szabályokban meghatározottakon kívül – betartandó munkavédelmi követelményeket, eljárási módokat a Szerződés munkavédelmi melléklete tartalmazza.
   3. Vállalkozó a szerződéses feladatai ellátása során köteles betartani a [15/2016. (V. 13. MÁV Ért. 8.) EVIG sz. utasítás A felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről](https://utasitastar.mav.hu/Lists/Utasitasok/DispForm.aspx?ID=10821) szóló utasítását.
   4. Belépési engedély megszerzéséhez szükséges munkavédelmi oktatás igényét a területileg illetékes MÁV SZK Zrt. Munkavédelem – Munkavédelmi Területi Szolgáltató Budapest -nél kell jelezni.
2. **JÓTÁLLÁS**
   1. Vállalkozó az általa a Szerződés keretében elvégzett munkákért, illetve az általa felhasznált, ill. beépített anyagokért 12 hónapos jótállást vállal.
   2. Vállalkozó jótállási kötelezettsége fennáll a közreműködők által elvégzett munkákra és beépített anyagokra is, kivéve a Megrendelő által biztosított szakanyagok minőségére vonatkozóan.
   3. A jótállás időtartama a sikeres átadás-átvételi eljárás jegyzőkönyvében meghatározott dátumától számítva kezdődik.
   4. Vállalkozó köteles a jótállási időn belül a helyszíni hibaelhárítást a hiba bejelentést követően Megrendelő képviselőjével egyeztetett időpontban, de legkésőbb 30 naptári napon belül megkezdeni. Amennyiben a Vállalkozó az egyeztetett időpontig nem kezdi meg a hibaelhárítást, úgy a mulasztásról és a kialakult helyzetről jegyzőkönyvet kell készíteni, melyben meg kell határozni a tényleges kár és a mulasztásból eredő kár nagyságát, melyet a Vállalkozó a Ptk. szabályai szerint köteles megtéríteni.
   5. A Vállalkozó hibájából bekövetkező meghibásodás következtében a jótállási idő meghosszabbodik a hiba bejelentésétől az elhárításáig eltelt időszakkal.
   6. Azok a jótállási követelések, amelyeket a jótállási idő alatt bejelentettek, érvényben maradnak a jótállási idő letelte után is mindaddig, míg azokat ki nem elégítik.
   7. Amennyiben Vállalkozó legalább kétszeri felszólítás ellenére sem végzi el az átadás-átvétel során feljegyzett vagy a jótállási időszakban felmerült hibákat, hiányosságokat, akkor Megrendelő jogosult a hiba, hiányosság felszámolásáról – szakszerűen - gondoskodni. Megrendelő az így felmerülő költségeket a Vállalkozónak kiszámlázza. Ilyen esetben úgy kell tekinteni, hogy a Vállalkozó hozzájárulását adta a szakszerű hiba megszüntetéséhez és a Szerződés jótállásra vonatkozó rendelkezései hatályban maradnak.
   8. A jótállási idő leteltekor a Felek közösen aláírt jegyzőkönyvben rögzítik a jótállási időszak igénymentes lezárását.
   9. A jótállási kötelezettség nem terjed ki arra az esetre, ha a Megrendelő
   * a Szerződés Tárgyát rendeltetésének nem megfelelően üzemelteti;
   * a Vállalkozó hozzájárulása nélkül a Szerződés Tárgyán módosítást hajt végre;
   * szakszerűtlen beavatkozásból eredően a Szerződés Tárgya meghibásodik.
3. **KÁRVESZÉLY, KÁRTÉRÍTÉSI FELELŐSSÉG, KÖTBÉR**
   1. Mindkét Félnek a Szerződés megszegéséért való felelőssége teljes körű, az alábbiakban részletezettek szerint.

**Kártérítési felelősség**

* 1. Szerződésszegésnek minősül minden olyan magatartás vagy mulasztás, amelynek során bármely fél a jelen szerződéses kötelezettségét megsérti. A Vállalkozó a Szerződés megszegésével okozott kárt köteles megtéríteni, ideértve a szerződés tárgyában keletkezett kárt, a jogosult vagyonában keletkezett egyéb károkat és az elmaradt vagyoni előnyt. Felek a jogosult vagyonában keletkezett károk és az elmaradt vagyoni előny körében megvalósuló károknak tekintik különösen, de nem kizárólagosan a vasúti tevékenységekből, ezen belül a pályahálózat működtetésével, létesítésével, fejlesztésével, üzemeltetésével, karbantartásával, megszűntetésével, a vasútbiztonsággal, a jogszabályokban meghatározott pályavasúti szolgáltatások nyújtásával, illetve ezek elmaradásából következő mindennemű kárt, a vasúti személyszállítással, egyéb vállalkozó vasúti tevékenységgel összefüggő, továbbá a környezeti károk elhárításával összefüggő valamennyi kárt.
  2. A Vállalkozó felelősséggel tartozik Megrendelővel szemben bármelyik közreműködőjének, vagy alkalmazottainak tetteiért, mulasztásaiért és hanyagságukért, éppen olyan mértékben, mintha ezen tetteket, mulasztásokat vagy hanyagságokat a Vállalkozó követte volna el.
  3. Vállalkozónak kártalanítani kell a Megrendelőt harmadik fél által felmerülő minden olyan igény esetén, amely szabadalom, védjegy, vagy ipari tervezési jogok megsértéséből származik azáltal, ahogy azt a Vállalkozó a Szerződés teljesítése során, vagy azzal összefüggésben felhasználta. A Megrendelő jóváhagyása Vállalkozó szerződéses kötelezettségére vonatkozó teljes körű felelősségét nem csorbítja.
  4. A Vállalkozó és közreműködői által ellátott tevékenységért, illetve annak eredményéért a Vállalkozó teljes körű anyagi felelősséget vállal, ennek keretében felel mindazon kárért, mely nem megfelelő munkavégzésére, vagy nem megfelelő anyag beépítésére vezethető vissza. Ezen körben Vállalkozó azon kárért is felel, melyet harmadik személy a Vállalkozó tevékenységével összefüggésben érvényesít a megrendelővel szemben.
  5. Ha a Vállalkozó a jogszabályi előírások megsértésével, illetve a Szerződésben rögzített kötelezettségeinek megszegése folytán a Szerződésen kívülálló harmadik személynek kárt okoz, és a károsult harmadik személy a Megrendelővel szemben támaszt kártérítési igényt, úgy a Vállalkozó köteles a Megrendelőt teljes mértékben mentesíteni a kártérítési felelősség alól akként, hogy a kárt a károsult harmadik személynek közvetlenül megtéríti. Harmadik személy által érvényesített igény esetén a Megrendelő a lehető legrövidebb időn belül köteles a Vállalkozót írásban erről értesíteni és az eljárásba bevonni, illetőleg a védekezést minden lehetséges eszközzel a Vállalkozó számára lehetővé tenni. A Vállalkozó által nyújtott kártérítésnek ki kell terjednie azokra a költségekre is, amelyek a kártérítési igénnyel kapcsolatban a Megrendelő részéről merülnek fel. Vállalkozó kötelezettséget vállal arra, hogy harmadik személy által a Megrendelővel szemben a fentiek szerint indított bármely perben eljár, vagy a Megrendelő oldalán beavatkozóként belép a harmadik fél által a Megrendelővel szemben indított perbe.
  6. A Megrendelő kötelezettséget vállal, hogy harmadik fél igényérvényesítése esetén csak a Vállalkozóval történt előzetes egyeztetést követően tesz bárminemű jognyilatkozatot. Amennyiben a Megrendelő nem, vagy csak késedelmesen vonja be a Vállalkozót a folyamatban lévő eljárásba, vagy az igény rendezésébe, akkor az ebből a mulasztásból vagy késedelemből eredő kárt a Megrendelő köteles viselni.
  7. Abban az esetben, ha a Vállalkozó a jótállás alá eső hibák kiküszöbölésével késlekedik, a Megrendelőnek a Szerződésből eredő egyéb jogainak sérelme nélkül jogában áll bizonyítottan felmerülő kárai megtérítését követelni.

**Kárveszély**

* 1. A kárveszélyt minden esetben az a Fél viseli, amelyik a Szerződés Tárgyát birtokában tartja.
  2. A Munkaterületen a Vállalkozó tevékenységével összefüggésben a munkálatok időtartama alatt a kárveszélyt a Vállalkozó viseli.

**Kötbér, biztosítékok**

* 1. Amennyiben a Vállalkozó a Szerződést megszegi, kötbér és kártérítési felelősséggel tartozik. A Megrendelő a kötbérigényét a Vállalkozó által érvényesített díjkövetelés kifizetésekor egyoldalú nyilatkozatával beszámíthatja.
  2. A Vállalkozó a felelősségi körébe tartozó meghiúsulás esetén meghiúsulási kötbér megfizetését vállalja.
  3. A Megrendelő a kötbér bizonylatolására terhelőlevelet állít ki.
  4. Amennyiben az oszlop karbantartása a jelen szerződés 4.3. pontjában meghatározott határidőig a Vállalkozó felelősségi körébe eső okból nem kerül elvégzésre, akkor a Szerződést ezen oszlop tekintetében nem teljesítettnek kell tekinteni. A vállalkozói késedelem és hibás teljesítés a jelen Szerződés céljára és a vonatkozó határidőkre tekintettel nem értelmezhető, a határidők elmulasztása az adott oszlop vonatkozásában Vállalkozó nem teljesítésének minősül. Vállalkozónak ez esetben meghiúsulási kötbérként az adott oszlopra eső Vállalkozó Díj 25%-ának megfelelő kötbért kell fizetnie Megrendelő részére.
  5. A kötbérfizetési kötelezettség a jegyzőkönyv felvételekor esedékes. A Vállalkozó minden kötbér- és kártérítés-fizetési kötelezettségét köteles 30 Napon belül teljesíteni.
  6. A Szerződés 13. pontjában szereplő kötbér megfizetése nem érinti a jogszabályból és jelen szerződésből Megrendelőt megillető bármely más igény érvényesítésének lehetőségét.
  7. Megrendelő kijelenti, hogy a Szerződés Tárgyában meghatározott tevékenység ellenértékének pénzügyi fedezetével rendelkezik.

1. **FELELŐSSÉGBIZTOSÍTÁS**
   1. A Vállalkozó köteles a jelen Szerződés tárgyára vonatkozó teljes körű (valamennyi, a tevékenységgel okozati összefüggésben álló kárra kiterjedő) építési-szerelési felelősségbiztosítási szerződést megkötni, illetve a meglévő biztosítási szerződését jelen beszerzés tárgyára kiterjeszteni, illetve azt a szerződés teljes időtartama alatt köteles fenntartani. A Vállalkozó által biztosítandó felelősségbiztosítás összege legalább a Szerződés szerinti nettó vállalkozói díj összege a Szerződés teljes időtartamára, és legalább a nettó vállalkozói díj 30%-a káreseményenként. A biztosítást legkésőbb a szerződéskötés időpontjára meg kell kötni, illetve ki kell terjeszteni. Ennek hiányában a Megrendelő a munkaterület átadását megtagadhatja. A munkaterület átadásának megtagadásából eredő késedelmes teljesítésért a Vállalkozó felel.
   2. Felek rögzítik, hogy nem eredményezi a Vállalkozó felelősség alóli mentesülését az a körülmény, ha a Biztosító valamely kárigény megtérítését bármely okból részben vagy egészben elutasítja.
   3. Vállalkozó köteles a Megrendelőket haladéktalanul, de legkésőbb 3 napon belül írásban tájékoztatni a Biztosítási szerződés módosításáról a hatályos biztosítási kötvény másolatának és díjigazolás megküldésével együtt, a Biztosítási szerződés megszűnéséről, díjfizetési késedelméről, illetve amennyiben a Biztosítási szerződésre kárbejelentés történik és/vagy a Biztosítási szerződés alapján kifizetés történik.
   4. Vállalkozó a jelen Szerződés aláírásával egyidejűleg köteles átadni a Megrendelőknek a biztosítási szerződés másolatát, a biztosító által aláírt kötvény másolatát és a biztosító által kiállított díjigazolást, amelyek együttesen igazolják a biztosítási szerződés meglétét és a díjrendezettséget.

Amennyiben a Vállalkozó nem tesz eleget a biztosítási szerződés fenntartásával kapcsolatos kötelezettségének, a Megrendelők jogosultak a szerződés azonnali hatályú felmondására.

* 1. Vállalkozó, mint szerző kifejezetten kijelenti, hogy a szerzői jogról szóló 1999. évi LXXVI. törvény 9. § (6) bekezdése és V. fejezete alapján Megrendelők a Szerződés teljesítése során keletkezett, szerzői jogi védelem alá eső valamennyi alkotással kapcsolatban a vagyoni jogok tekintetében határozatlan idejű, korlátlan felhasználási jogot szereznek, amely jog nem kizárólagos. Vállalkozó kifejezett engedélyt ad arra, hogy Megrendelők a mű felhasználására harmadik személynek további engedélyt adjanak.
  2. Vállalkozó, mint Szerző kifejezetten kijelenti, hogy a felhasználási engedély kiterjed különösen:

1. a mű átdolgozására, és az átdolgozhatóság jogának harmadik személyre történő átruházhatóságára (átdolgoztatás),
2. a mű többszörözésére, amely magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedésére.
   1. Vállalkozó, mint Szerző kifejezetten kijelenti, hogy az átdolgozás, illetőleg átdolgoztatás joga magában foglalja különösen a mű (mű részlet) bármilyen módosítását, megváltoztatását, át, illetve tovább tervezését, új tervdokumentációba való beépítését, beszerkesztését, betervezését.
   2. Vállalkozó csak Megrendelő előzetes írásbeli hozzájárulásával adhatja tovább a mű bármely munkarészét harmadik félnek vagy adhat nyilatkozatot a Szerződés alapján nyújtott szolgáltatásról.
   3. Felek kijelentik, hogy az átruházható a szerzői jogok ellenértékét – beleértve a felhasználási jogok díját is – a vállalkozói díj tartalmazza.
   4. Vállalkozó szavatol azért, hogy harmadik személynek nincs joga, amely az elkészült tervek/mű felhasználását megakadályozza vagy korlátozza.
3. **A SZERZŐDÉS MÓDOSÍTÁSA**
   1. A Szerződést mindkét Fél beleegyezésével kizárólag írásban lehet módosítani.
   2. Felek megállapodnak abban, hogy nem tekintik a Szerződés módosításának azt az esetet, ha a Megrendelő helyébe a Megrendelő szervezetéből kiszervezésre vagy átszervezésre önálló jogi személy lép.
4. **A SZERZŐDÉS MEGSZŰNÉSE**
   1. A Szerződés közös megállapodással bármikor megszüntethető, vagy a Megrendelő a Ptk. 6:249. §-a alapján a Szerződéstől a szerződés teljesítésének megkezdése előtt elállhat. Megrendelő a Szerződést Vállalkozói teljesítésének megkezdésétől a szerződés teljesítéséig 30 napos felmondási idő betartásával, indokolás nélkül felmondhatja. Megszűnik a Szerződés a benne foglalt feladat teljesítésével.
   2. A fenti pontban foglalt megszűnésén túlmenően a Felek a Szerződést azonnali hatállyal, egyoldalú jognyilatkozattal is megszüntethetik (rendkívüli felmondás), ha
   * a másik Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
   * a másik Fél fizetésképtelenségét a bíróság a vonatkozó jogszabályok alapján megállapítja;
   * a másik Fél végelszámolását az erre jogosult szerv elhatározza.

A Megrendelő elállása esetén köteles a Vállalkozónak a díj arányos részét megfizetni. .

* 1. A Szerződés bármilyen okból történő megszűnése esetén a Felek az addig teljesített szolgáltatásokkal összefüggésben egymással elszámolni tartoznak.
  2. A Vállalkozó kötelezettséget vállal arra, hogy a Szerződésnek bármilyen okból történő megszűnése esetén a Megrendelő által rendelkezésre bocsátott iratokat, feljegyzéseket, bármely adathordozó berendezést vagy eszközt a Szerződés megszűnésének napján a Megrendelő részére visszaszolgáltatja.
  3. Megrendelő jogosult a szerződéstől kártérítési kötelezettség nélkül elállni, ha a teljesítési határidő lejárta előtt nyilvánvalóvá vált, hogy Vállalkozó a saját hibájából csak olyan számottevő késéssel tud teljesíteni, hogy a teljesítés emiatt Megrendelőnek már nem áll érdekében. Felek ilyen késésnek tekintik a 30 napot meghaladó bármely késedelmet. Az elállás gyakorlásának feltétele, hogy Megrendelő előzetesen, megfelelő határidő kitűzésével felszólítsa Vállalkozót a Vállalkozót terhelő teljesítési határidő betartását valószínűsítő biztosíték nyújtására és Vállalkozó a biztosíték nyújtására meghatározott határidőt saját hibájából elmulasztja, továbbá, hogy Megrendelő az érdekmúlást bizonyítsa. Vállalkozó kötelezettséget vállal arra, hogy a jelen szerződésnek bármilyen okból történő megszűnése esetén a Megrendelő által rendelkezésére bocsátott iratokat, feljegyzéseket, bármely adathordozót a szerződés megszűnése napján Megrendelőnek visszaszolgáltatja. Megrendelő elállás vagy felmondás esetén jogosult saját erőből, vagy bármely más vállalkozó bevonásával befejezni a munkát

1. **VIS MAIOR**
   1. A Felek mentesülnek a szerződésszegés jogkövetkezményei alól, ha a szerződésszegés vis maiorra vezethető vissza.
   2. Ha bármelyik Fél úgy véli, hogy vis maior esemény következett be, és ez korlátozza vagy akadályozza a kötelezettségeinek végrehajtásában, a lehető legrövidebb időn belül köteles írásban (elsősorban faxon) értesíteni a másik Felet, s közölni vele az esemény körülményeit, okát és feltehetően várható időtartamát. Ebben az esetben valamennyi érintett teljesítési határidő meghosszabbodik a Felek által nem vitatott vis maior időtartamával.
   3. Ha vis maior körülmény bekövetkezett, mindkét Fél, de különösen a Vállalkozó köteles törekedni a Szerződésből eredő kötelezettségeinek folytatólagos teljesítésére, amennyire az ésszerűen elképzelhető.
   4. A vis maiorról szóló értesítés elmulasztásából eredő kárért a mulasztó Felet felelősség terheli.
2. **ENGEDMÉNYEZÉS**
   1. A MÁV Zrt.-vel szembeni bármilyen követelés engedményezése (ide értve annak faktorálását is), illetve MÁV Zrt.-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel, zálogjog alapítással a MÁV Zrt.-vel szerződő fél szerződésszegést követ el a MÁV Zrt.-vel szemben, melynek alapján a MÁV Zrt.-vel szerződő felet kártérítési felelősség terheli.
3. **ELJÁRÁS JOGVITA ESETÉN**
   1. A Felek megállapodnak, hogy a szerződéses jogviszonyukból keletkező bármely vitás kérdést békés tárgyalás útján akként rendezik, hogy a vitatott kérdés és az azzal kapcsolatos álláspontja megjelölésével bármelyik Fél jogosult a másik Félhez intézett írásbeli értesítéssel a formális egyeztetést megkezdeni. Ha a vitás kérdést a Felek az írásbeli értesítés kézbesítésétől számított 30 Napon belül nem tudják békés úton megoldani, és a jogvita rendezését szolgáló békés egyeztetés meghosszabbításáról a Felek nem állapodnak meg, a jogvita eldöntésére a pert a mindenkor hatályos Polgári Perrendtartásról szóló törvény szerint hatáskörrel rendelkező illetékes bíróság előtt indítják meg.
4. **EGYÉB RENDELKEZÉSEK**
   1. A Szerződésben nem szabályozott kérdésekre a hatályos magyar jogszabályok, elsősorban a következők az irányadók:
   * a 2013. évi V. törvény a Polgári Törvénykönyvről,
   * 12/1988 (XII.27.) ÉVM –IpM –KM -MÉM-BKM együttes rendelet az egyes nyomvonal jellegű épületszerkezetek kötelező alkalmassági idejéről,
   * 191/2009 (IX.15.) Kormányrendelet az építőipari kivitelezési tevékenységről,
   1. Megrendelő a Szerződésből eredő, Vállalkozóval szembeni követeléseit Vállalatcsoportján belül szabadon engedményezheti, harmadik személy részére pedig a Vállalkozó előzetes írásbeli hozzájárulásával jogosult átruházni. A hozzájárulás csak indokolt esetben tagadható meg.
   2. A Szerződés 3 db egymással szó szerint megegyező példányban készült. A Szerződés 2 db eredeti példánya a Megrendelőnél, 1 db eredeti példánya pedig a Vállalkozónál marad.
   3. A Szerződés magyar nyelven készült. A Felek minden a Szerződés teljesítésével kapcsolatos kommunikációt magyar nyelven folytatnak, és a Vállalkozó minden, a Szerződéssel és teljesítésével kapcsolatos dokumentumot magyarul köteles a Megrendelő részére átadni.
   4. A Vállalkozó tudomásul veszi, hogy abban az esetben, ha a MÁV Zrt. ”szárazföldi szállítást kiegészítő szolgáltatás” megnevezésű fő tevékenységét a szerződés hatálya alatt más gazdasági társaság veszi át, úgy ezen gazdasági társaság a Vállalkozó külön hozzájárulása nélkül jogosult a szerződésbe a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen jogutódlás a Vállalkozó jogait nem csorbítja, kötelezettségei teljesítését nem teszi terhesebbé.
   5. A Vállalkozó kijelenti, hogy megismerte (www.mav.hu/mav/etikaikodex.php) és elfogadta a MÁV Zrt. Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.
   6. A Vállalkozó tudomásul veszi, hogy a szerződés teljesítésekor egyik fél sem tanúsíthat olyan magatartást, amellyel a Megrendelő vagy kapcsolt vállalkozásaik jogos gazdasági érdekeit veszélyeztetné. Ide tartozik a jelen szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Vállalkozó kötelezettséget vállal arra, hogy jelen szerződéssel összefüggésben, annak teljesítése során sem Megrendelőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és Vállalkozót teljes kártérítési felelősség terheli. A rendelkezés betartását Megrendelő Biztonsági Igazgatósága útján bármikor jogosult ellenőrizni.
   7. A Szerződő partner jelen szerződést aláíró képviselője a Ptk. 3.31.§-ára is különös figyelemmel a jelen szerződés aláírásával kijelenti és teljeskörű személyes felelősséget vállal azért, hogy a jelen szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A szerződő felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Zrt-vel szemben nem hatályos és annak semmilyen következménye a MÁV Zrt-t nem terheli.
   8. A Felek a Szerződést elolvasták, az abban foglaltakat megértették, és mint akaratukkal mindenben megegyezőt jóváhagyólag és cégszerűen aláírták.
   9. A Szerződés mindkét Fél általi aláírásának napján lép hatályba. Amennyiben az aláírás nem egy időben történik, a hatályba lépés tekintetében a későbbi aláírás dátuma irányadó.
   10. Vállalkozó megismerte (www.mav.hu/mav/etikaikodex.php) és elfogadja a MÁV Zrt. Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállaja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.
   11. Szerződő Felek kötelezettséget vállalnak arra, hogy a jelen szerződés teljesítésével össze-függésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek. Bármelyik Fél csak az érintett Fél előzetes tájékoztatása és írásbeli hozzájárulása alapján adhat harmadik személy részére információt. Ezen tilalom körébe tartozik az is, ha a Felek a tudomásukra jutó ilyen információkat a jelen szerződésben foglaltaktól eltérő módon hasznosítják. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében, vagy a teljesítés során a Vállalkozó kapcsolt vállalkozása(i) illetve a teljesítésbe bevont közreműködők és kapcsolt vállalkozása(ik) irányában a megvalósítás, vagy a Megrendelő kapcsolt vállalkozása(i) részére a használat által megkívánt mértékig válik szükségessé. Az a Fél, aki a jelen pontban foglalt titoktartási kötelezettséget megszegi, a másik Féllel, illetve harmadik személyekkel szemben teljes kártérítési kötelezettséggel tartozik helytállni.
5. **MELLÉKLETEK**
6. sz. melléklet: Műszaki leírás

2. sz. melléklet: Vállakozó ajánlata

3. sz. melléklet: Munkavédelmi melléklet

4. sz. melléklet: Környezetvédelmi melléklet

5. sz. melléklet: Teljesítésigazolás, Számlázás

6. sz. melléklet: Elektronikus-számla befogadás a MÁV-csoport vállalatainál


* 1. A fenti dokumentumok és a Szerződés egymást elválaszthatatlanul értelmezik. A Szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek. A tartalmuk közötti ellentmondás esetén a dokumentumok felsorolásuk sorrendjében irányadóak.

### 

Budapest, 2021. .…… hó …... Budapest, 2021. …… hó .....

|  |  |  |
| --- | --- | --- |
| *………………………* | *………………………* | *………………………….* |
| **Puszpán János** | **Szőnyi Péter** | **\*\*\*\*\*\*\*\*\*\*** |
| beruházás lebonyolító igazgató | műszaki előkészítési osztályvezető | \*\*\*\*\*\* |
| **MÁV Zrt.**  **Megrendelő** | | **Vállalkozó** |

1. sz. melléklet



1. **SZÁMÚ ENERGIAELLÁTÁSI ELJÁRÁS**

**MŰSZAKI LEÍRÁS**

**Térvilágítási oszlopok korrózióvédelmi festése**

**Nyugati pályaudvar térvilágítási oszlopok korrózióvédelme, festése**

A Nyugati pályaudvar területén lévő térvilágítási oszlopok festése:

* 4 db 11 m-es rácsos oszlop
* 39 db 9 m-es MÁVTI „U” acél oszlop
* 26 db 11 m-es MÁVTI „U” acél oszlop
* 33 db 13 m-es MÁVTI „U” acél oszlop

Főbb feladatok:

* Rozsdás, korrodált felületek tisztítása
* Régi festékrétegek eltávolítása, tiszta fémfelület képzése az oszlopok teljes felületén.
* Alapozó festés
* Kétszeri fedőréteg festés
* Az acél oszlopok és a rájuk szerelt szerkezetek végső színe az ún. RAL - színkártyák szerinti 6017 vagy 6018 vagy 6025 színárnyalatú zöld lehet.
* Az oszlopokat munkavédelmi sárga-fekete balesetvédelmi csíkozással kell ellátni.
* Valamennyi oszlopra fel kell festeni az oszlop számát.
* A munkavégzés közben megsérült festékbevonatot ki kell javítani.
* A festendő felület a teljes rácsos acélszerkezetre, valamint ezen elhelyezett felszálló csövekre és az oszlopon elhelyezett egyéb fémszerkezetre, fém elosztószekrényekre vonatkozik.
* A festés idejére az oszlopok beton alapját és a villamos szerelvényeket takaró fóliával kell ellátni.

A korrózió elleni védő bevonat készítője rétegvastagság mérési jegyzőkönyvvel és tanúsítvánnyal köteles igazolni a bevonat megfelelőségét, melyet át kell adni az üzemeltető részére.

A tervezett munkálatok kizárólag az Energiaellátási Főnökség szakfelügyelete mellett végezhetőek, a szakfelügyeletet a tervezett munkálatok előtt meg kell rendelni. A munkálatok elvégzéséhez szükséges szakfelügyeletet az Energiaellátási Főnökség díjmentesen biztosítja. A munkálatok egy része csak hétvégi munkavégzés keretében végezhető el.

1. számú melléklet

**Vállalkozó ajánlata**

3. számú melléklet

**MUNKAVÉDELMI MELLÉKLET**

**Nyilatkozat Munkabiztonsági Szabályok elfogadásáról**

Jelen nyilatkozatot a MÁV Zrt. mint Ajánlatkérő által a ***Nyugati pályaudvar területén található térvilágítási oszlopok korrózióvédelmi kezelése, festése*** tárgyú ajánlatkérésben, az ajánlat részeként teszem.

Alulírott **\*\*\*\*\*\*\*\*\*\*\*\* ügyvezető** mint a(z) **(CÉGNÉV)** (SZÉKHELY),(továbbiakban:Társaság) cégjegyzésre jogosult képviselője – a jelen nyilatkozat mellékletét képező munkavédelmi melléklet gondos áttekintése után – kijelentem, hogy a munkavédelmi mellékletben foglalt szabályokat tudomásul veszem, és kötelezettséget vállalok arra, hogy a benne foglaltakat, valamint a mindenkor hatályos munkabiztonsági szabályokat a Szerződés teljesítése során betartom, illetve a munkát ennek megfelelően végeztetem munkavállalóimmal közreműködőimmel, alvállalkozóimmal.

Tudomásul veszem, hogy ha a Társaság részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a részemről munkabiztonsági feladatokat összehangoló (felügyelő) személyt (\*\*\*\*\*, tel.: +36 \*\*\*\*\*, e-mail: \*\*\*\*\*\*) vagyok köteles kijelölni.

Tudomásul veszem, hogy a Társaság vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállaló oktatja ki a tevékenységéhez kapcsolódó közlekedésbiztonsági és helyi körülményekből adódó veszélyekről. Az oktatást végzőt a Területi Munkavédelem munkabiztonsági szakmai vezetője jelöli ki. (Területi munkabiztonsági vezető elérhetősége: Tóth József, tel.: 0630/501-0436, e-mail: [toth.jozsef@mav-szk.hu](mailto:toth.jozsef@mav-szk.hu))

Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a mindkét Fél képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje). Tudomásul veszem, hogy a Társaság által végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

Továbbá tudomásul veszem, hogy kötelességem a személyi sérüléssel járó és/vagy dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére (MÁV Szolgáltató Központ Zrt. Munkavédelem Területi Szolgáltató Központ Budapest, tel.: 0630/501-0436, e-mail: [toth.jozsef@mav-szk.hu](mailto:toth.jozsef@mav-szk.hu)) azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

Tudomásul veszem, hogy amennyiben a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Társaság erre feljogosított munkavállalója a munkavégzést azonnal leállíthatja. A munkavégzés leállítását az elrendelőnek írásban a Felek tudomására kell hozni. A Társaság képviselője köteles a munkavégzés leállítására vonatkozó elrendelést tudomásul venni, valamint jelen nyilatkozat aláírásával a munkavégzés leállítására vonatkozó jogosultságot kifejezetten tudomásul veszem.

Kelt.:………………(helység, év/hónap/nap)

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_ |
| **\*\*\*\*\*\***  ügyvezető  **\*\*\*\*\*\*\***  **képviseletében** |

**MUNKAVÉDELMI MELLÉKLET**

**Preambulum**

1. Jelen Munkavédelmi Melléklet a „MÁV Csoport” tagjai által kötött szerződések, megállapodások (továbbiakban: Szerződés) általános munkabiztonsági szabályait, feltételeit tartalmazza.

b) A melléklet jogszabályi és egyéb normatív alapja:

* a munkavédelemről szóló 1993. évi XCIII. törvény
* 77/2020. (VII. 03. MÁV Ért. 18.) EVIG számú, a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről

(a továbbiakban: együtt munkabiztonsági szabályok)

1. **Általános rendelkezések**

1.1. Vállalkozó tudomásul veszi, és kötelezettséget vállal, hogy a munkabiztonsági szabályokat a Szerződés teljesítése során betartja.

Vállalkozó köteles betartani a tervezési és kivitelezési munkák során a hatóság, szakhatóság által kiadott valamennyi munkabiztonsági, környezetvédelmi tárgyú dokumentumban (engedély, végzés, határozat, kötelezés stb.) foglalt követelményeket.

1.2. Az 1.1. pontban meghatározott kötelezettség kiterjed mind a Vállalkozóra, mind a Vállalkozó alvállalkozóira, és minden olyan személyre, aki a Szerződés teljesítése érdekében a MÁV Zrt. területére belép (továbbiakban együttesen: „Vállalkozó”)

Vállalkozó a kivitelezési munkáknál *biztonsági és egészségvédelmi koordinátort köteles* foglalkoztatni, akinek a nevét és elérhetőségét a kivitelezési munkák megkezdése előtt 5 munkanappal a MÁV Szolgáltató Központ Zrt. Munkavédelem Szervezet (1087 Budapest, Könyves Kálmán krt. 54-60.) részére köteles bejelenti.

1.4. Vállalkozó kötelezettséget vállal, hogy a jelen mellékletben meghatározott munkavédelmi követelményeket érvényesíti a vele szerződéses jogviszonyban álló további Vállalkozókkal, megbízottakkal, közreműködőkkel (alvállalkozó, közúti fuvarozó, szakértő stb.) szemben, amennyiben azokkal a MÁV Zrt. munkaterületén végeztet a Szerződés teljesítésével összefüggő munkát vagy szolgáltatást.

1.5. Jelen melléklet nem tartalmazza azokat a – jogszabályban, kötelező szabványokban, biztonsági szabályzatokban előírt – munkavédelmi szabályokat, amelyek vonatkozó előírásait a Feleknek – jelen melléklettől függetlenül is – ismerni és alkalmazni kell (pl. munkaköri alkalmasság, emelőgép biztonsági szabályzat, kémiai anyagok biztonsága stb.). Vállalkozó nyilatkozik, hogy valamennyi, a Szerződéssel kapcsolatos jogszabályt, illetve szabályzatot, kötelező szabványt ismeri – ideértve a munkavédelemre vonatkozó valamennyi jogszabályt, biztonsági előírást stb. is – és ezek betartására a munkavédelmi nyilatkozat aláírásával kötelezettséget vállal.

1.6. Vállalkozó kötelezettséget vállal, hogy a munkavégzéshez csak munkabiztonsági szempontból megfelelő állapotban lévő helyiséget, technológiai csatlakozású berendezést (pl. hatásos érintésvédelemmel ellátott villamos dugaszoló aljzatot, vízvételezési lehetőséget, stb.), gépeket, berendezéseket, eszközöket (pl. előírás esetén érvényes vizsgálati, üzemeltetési dokumentációk megléte stb.) használhat, alkalmazhat.

Az átadott eszközökkel végzett munka személyi feltételeit, valamint a munkaeszköz használatának időtartama alatt a munkaeszközre vonatkozó vizsgálati, karbantartási kötelezettséget – eltérő megállapodás hiányában – a Vállalkozó köteles biztosítani, illetve teljesíteni.

1.7. Állomási területen Vállalkozó köteles az átadott munkaterületet a munkavégzés időtartama alatt a közforgalom elől elzárt csatlakozási pontnál jól érzékelhetően jelölni.

1.8. Felek az átvett-átadott munkaterület munkabiztonsági állapotáról írásban nyilatkoznak, megállapításaikat a munkabiztonsági szabályokban foglaltaknak megfelelően rögzítik.

1.9. Az átadott-átvett munkaterület, valamint az ott lévő berendezések, eszközök, létesítmények biztonsági állapotának megőrzéséről, munkavédelmi szabályokban meghatározott kötelezettségek teljesítéséről a Vállalkozó gondoskodik, és felel az ennek elmulasztásából eredő kárért.

1.10. A Vállalkozó az átadási jegyzőkönyvben meghatározott időpont után – vagy bármely okból ettől eltérő időpontban – a munkaterület a munkabiztonsági állapotáról szóló írásbeli nyilatkozattal köteles visszaadni. A Vállalkozó a munkaterület visszaadásának meghatározott időpontjában várható módosítási igényét is köteles írásban jelezni, amelynek – közös megegyezéssel történő – módosítását Feleknek írásban kell rögzíteni.

1.11. A MÁV Zrt. a munkaterületet – alvállalkozó bevonása esetén – is a Vállalkozó részére adja át, illetve a Vállalkozótól veszi vissza.

**2. Közlekedés, anyagmozgatás, szállítás a vasúti vágányok között**

2.1. A vasúti vágányok közötti és a vasúti vágányokat keresztező közlekedésnél a Vállalkozó az egyes veszélyes tevékenységek biztonsági követelményeiről szóló szabályzatok kiadásáról szóló 17/1993. (VII.1.) KHVM rendelet 1. számú és 2. számú melléklet szerint köteles eljárni.

2.2. Vállalkozó tudomásul veszi, ha a közlekedés a vasúti vágányok között, vagy azokat keresztezve anyagmozgatás, szállítás céljából történik, be kell tartani a 2.1. pontban leírtakat valamint a „Biztonsági szabályok a vasúti vágányok közötti és a vasúti vágányokat keresztező anyagmozgatásnál, szállításnál” tárgyú rendelkezéseket

2.3. Vállalkozó kötelezettséget vállal, hogy a 2.1. és 2.2 pontban megjelölt utasításokat alvállalkozói, teljesítési segédei stb. részére átadja.

**3. Munkavégzés**

3.1. A Vállalkozó tudomásul veszi, hogy a munkavégzés – a belépési engedélyen kívül – csak írásbeli engedély birtokában kezdhető meg, ha egyéb biztonsági szabályok azt kötelezővé teszik (pl. villamos felsővezetékkel ellátott pályarészen végzett munkáknál, illetve rakodásnál).

3.2. A Vállalkozó kötelezettséget vállal arra, hogy munkavégzésnél a Megrendelő szakmai utasításaiban, biztonsági szabályzatokban, egyéb kötelező előírásokban meghatározott biztonsági követelményektől eltérő, a személyi biztonságot csökkentő feltételeket nem enged meg.

3.3. Vállalkozó tudomásul veszi, hogy a villamos vontatási berendezések közelében az idevonatkozó szakmai utasításokban (E.101., E.102.) foglaltaknak megfelelően köteles munkát végezni.

**4. Felügyelet alatt végezhető munkák és feltételei**

4.1. Vállalkozó tudomásul veszi, hogy ha a részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a Vállalkozó részéről munkabiztonsági feladatokat összehangoló (felügyelő) személyt köteles kijelölni.

4.2. A munkavégzés munkabiztonsági szempontból történő összehangolását (felügyeletét) ellátó személy a munkavállaló(k) felügyeletét köteles úgy ellátni, hogy a munkavégzést, azt ellátó személyek személyi biztonságát, egészségét és a forgalom lebonyolítását ne veszélyeztesse. A felügyeletet ellátó személyt a munkáltatója más tevékenységgel is megbízhatja, ha a felügyelet ellátása nem igényel folyamatos jelenlétet vagy odafigyelést.

4.3. A felügyelet ellátásával, tevékenységek munkabiztonsági szempontból történő összehangolásával megbízott munkavállaló a közlekedésbiztonságára vonatkozó utasításokat köteles betartani és betartatni.

4.4. Ha felügyeletet ellátó, a tevékenységeket munkabiztonsági szempontból összehangoló személy a MÁV Zrt. és/vagy a MÁV Szolgáltató Központ Zrt. munkavállalója, a felügyelet kizárólag vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is a 6.1. pontban meghatározottak szerint eljárni. A felügyelet ellátó felelőssége és kötelezettsége nem terjed ki a Vállalkozó – a Szerződésben foglaltak teljesítésére irányuló – szakirányú és egyéb tevékenységére vonatkozó biztonsági előírások és az elvárható ismeretekből következő magatartási szabályok betartásának ellenőrzésére vagy betartatására.

4.5. A felügyelet ellátásával csak a tevékenység jellegének megfelelő, a felügyelet ellátására szakmailag és orvosilag alkalmas személy bízható meg.

4.6. A felügyeletet ellátó személy köteles a helyszínen vagy a helyszín áttekintésre alkalmas helyen tartózkodni, ha a munkavégzés jellege, a munkaterület áttekinthetősége, illetve a vasútüzemi és a szolgáltatásait igénybe vevők biztonsága ezt szükségessé teszi. Ha helyszín áttekinthetősége nem oldható meg, a felügyeletet ellátó személy és a távolabb tartózkodók között rádióval vagy más alkalmas módon kell a kommunikációt biztosítani.

4.7. Ha munkaterület a vasút zárt területétől nem választható el, a kiállított munkaengedély birtokában szabad csak munkát végezni. A munkaengedély idő előtti visszavonásáról a Vállalkozót írásban kell értesíteni.

4.8. A 4.7. pontban meghatározott esetekben a munkavégzés munkavédelmi szempontból történő összehangolását végző felügyeletet a Vállalkozó vasúti szakképzettséget igénylő esetekben is elláthatja, ha rendelkezik a vasúti, vagy egyéb szakképzettséget igénylő (pl. vonatvezető, mozdonyvezető, pályamester, távközlőmester, blokkmester, figyelőőr, tolatásvezető stb.) tevékenységhez megfelelő szakképzettséggel, érvényes vizsgával, vizsgákkal és egyéb kötelező feltételekkel (pl. vonalismeret, helyismeret, orvosi alkalmasság stb.), valamint a szakképzettség és egyéb kötelező feltételek meglétét hitelt érdemlően igazolta.

**5. Ellenőrzés**

5.1. Vállalkozó tudomásul veszi, hogy a MÁV Szolgáltató Központ Zrt. ellenőrzésre jogosult munkavállalója a technológiai, személy és közlekedésbiztonságot befolyásoló előírások betartását jogosult ellenőrizni az átadott, elválasztott munkaterületen.

5.2. Az ellenőrzés megkezdése előtt a MÁV Szolgáltató Központ Zrt. munkavállalója ellenőrzési jogosultságát köteles igazolni.

5.3. A Vállalkozó az 5.1. és 5.2. pontokban foglaltakat köteles saját munkavállalói, illetve alvállalkozó tudomására hozni.

5.4. Vállalkozó – vasúti szakképzettséget igénylő – vasúti munkavégzéshez szükséges személyi feltételek teljesülését alvállalkozói vonatkozásában köteles ellenőrizni.

**6. A munkavégzés felfüggesztése**

6.1. Ha a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Vállalkozó erre feljogosított munkavállalója a munkavégzést azonnal leállíthatja.

6.2. A munkavégzés leállítását az elrendelő Félnek írásban a Felek tudomására kell hozni.

6.3. A Vállalkozó képviselője köteles a munkavégzés leállítására vonatkozó elrendelést tudomásul venni.

**7. Oktatás**

7.1. A Vállalkozó vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállalója vagy megbízottja bizonyíthatóan köteles a tevékenységéhez kapcsolódó közlekedésbiztonsági és helyi körülményekből adódó veszélyekről kioktatni. Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a Vállalkozó valamint a MÁV Szolgáltató Központ Zrt. képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje).

7.2. Vállalkozó tudomásul veszi, hogy az általa végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

7.3. Az oktatást végzőt a MÁV Szolgáltató Központ Zrt. Területi Munkavédelem szakmai vezetője jelöli ki.

7.4. A Vállalkozó munkavállalóinak munkavédelmi oktatására a Vállalkozó kötelezettséget vállal.

7.5. A Vállalkozóval szerződéses jogviszonyban álló vállalkozók (alvállalkozók, fuvarozók) munkavédelmi oktatásáról a Vállalkozó köteles gondoskodni jelen munkavédelmi mellékletben foglaltak, továbbá a Vállalkozó részére szervezett munkavédelmi oktatáson elhangzottak valamint az esetlegesen részére rendelkezésére bocsátott oktatási segédanyag alapján. A Vállalkozó a saját munkavállalói munkavédelmi oktatására – térítés ellenében – a MÁV Szolgáltató Központ Zrt.-től oktatót kérhet. Ebben az esetben az oktatás tartalmát és formáját külön szerződésben kell meghatározni.

**8. Több külső vállalkozó egyidejű munkavégzése a MÁV Zrt. területén**

8.1. Olyan munkahelyen, ahol különböző külső vállalkozók (munkáltatók) alkalmazásában álló munkavállalókat egyidejűleg foglalkoztatnak és a munkavégzés, illetve a munkaterület szervezési vagy egyéb intézkedésekkel nem határolható el, a munkavégzés munkabiztonsági szempontból történő összehangolásáért a Vállalkozó helyszíni vezetője felel.

**9. Balesetek, rendkívüli események**

9.1. Vállalkozó tudomásul veszi, hogy köteles a személyi sérüléssel járó és/vagy csak dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

9.2. Munkabaleset vagy veszélyeztetés esetén a Felek közös vizsgálatot kezdeményezhetnek, amelynek minden fél köteles eleget tenni, és a vizsgálathoz indokoltan szükséges és a vizsgálatot végzők által írásban pontosan megjelölt okiratokat a Felek kötelesek a vizsgálatot végzők rendelkezésére bocsátani.

**10. Záró rendelkezések**

10.1. Vállalkozó köteles írásban jognyilatkozatot tenni arról, hogy a munkát munkabiztonsági szempontból a mindenkor hatályos munkabiztonsági szabályok és a munkavédelmi mellékletekben foglaltak szerint végzi, illetve végezteti munkavállalóival és képviselőivel.

10.2. A munkavédelemre vonatkozó jogszabályokban, valamint a tervekben és a hatósági határozatokban foglalt munkabiztonsági szabályok nem vagy nem megfelelő teljesítéséből eredő a MÁV Zrt-t és/vagy MÁV Szolgáltató Központ Zrt.-t ért közvetlen és közvetett károkért a Vállalkozó felel.

10.3. Vállalkozó tudomásul veszi, hogy amennyiben a MÁV Zrt.-nek – a területén hatósági munkabiztonsági ellenőrzéskor a kivitelezéssel kapcsolatban a Vállalkozó érdekkörében és vétkes közrehatása miatt –, illetve a MÁV Szolgáltató Központ Zrt.-nek bírságot kellene fizetnie, úgy azt a MÁV Zrt. és a MÁV Szolgáltató Központ Zrt. a Vállalkozóra hárítja.

10.4. Vállalkozó az ad-hoc látogatók számára olyan egyéni védőruházatot köteles biztosítani, amely egészségügyi szempontból a részükre kiadható.

10.5.Vállalkozó vállalja, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II.20) SZCsM-EüM. rendelet 6.§ (2) b) pontjában foglaltak szerint munkabiztonsági és egészségvédelmi tervet készít.

*4. sz. melléklet*

**Környezetvédelmi melléklet**

**a MÁV Zrt. és az \*\*\*\*\*\*\*. között 33312/2020/MAV sz. vállalkozási szerződéshez**

**Szerződés tárgya: Nyugati pályaudvar területén található térvilágítási oszlopok korrózióvédelmi kezelése, festése**

**Teljesítés helye: Nyugati pályaudvar**

**Teljesítés időtartama:** **A kivitelezési munkák teljesítési határideje: 2021.11.15.**

**Munkavégzés jellege:**

A környezetvédelmi melléklet jogszabályi és egyéb normatív alapja a mindenkori hatályos

* a környezetvédelemről szóló törvény (jelenleg a 1995. évi LIII törvény),
* a vízgazdálkodásról szóló törvény (1995. évi LVII. törvény),
* a hulladékról szóló törvény (jelenleg a 2012. évi CLXXXV. törvény)
* a természet védelméről szóló törvény (jelenleg a 1996. évi LIII. törvény),
* 306/2010 (XII. 23) Korm. rendelet a levegő védelméről
* az építési és bontási hulladék kezelésének szabályairól szóló jogszabály (jelenleg a 45/2004. (VII. 26.) BM-KvVM együttes rendelet),
* az építőipari kivitelezési tevékenységről szóló jogszabály (jelenleg a 191/2009. (IX. 15.) Korm. rendelet)
* zaj- és rezgésterhelési határértékek megállapításáról szóló jogszabály (jelenleg a 27/2008. (XII. 3.) KvVM-EüM együttes rendelet)
* 225/2015. (VIII.7) Korm. rendelet a veszélyes hulladékkal kapcsolatos egyes tevékenységek részletes szabályairól.
* és ezen jogszabályok végrehajtási rendeletei.

**Kapcsolatartók, elérhetőségek**

A Szerződés teljesítése során környezetvédelmi kérdésekben az alábbi személyek jogosultak kapcsolattartásra:

Cég:

Név:

Telefon:

E-mail:

Megrendelő környezetvédelmi szervezetének képviseletében:

Szervezet: MÁV Szolgáltató Központ Zrt.

Beszerzési Üzletág

Környezetvédelem, Szállítás és Leltározás

Környezetvédelem és Energia

(továbbiakban MÁV SZK Zrt Környezetvédelem)

területi Környezetvédelem Közép

Név: Utasi Alexandra

Telefon: 06-30/781-8974

E-mail:  [utasi.alexandra@mav-szk.hu](mailto:%20utasi.alexandra@mav-szk.hu)

Általános környezetvédelmi elvárások

* 1. A jelen megállapodásban, és az elfogadott tervek műszaki leírásában meghatározott környezetvédelmi feltételeket a szerződést kötő MÁV Zrt. a vállalkozóval kötött szerződésben köteles érvényesíteni.
  2. Amennyiben az adott kivitelezéshez kapcsolódóan hatóság vagy szakhatóság dokumentáltan (engedély, végzés, határozat, kötelezés stb.) környezetvédelmi követelményeket támasztott, a Vállalkozó (beleértve valamennyi alvállalkozóját és közreműködőjét is) köteles azt betartani.
  3. A vonatkozó MÁV csoport környezetvédelmi tárgyú utasításaiban foglaltakról a munkakezdést megelőzően Vállalkozó vezetője vagy egy megbízottja részére a MÁV SZK Zrt. környezetvédelmi szervezete oktatást tart, emellett a Vállalkozó a környezetvédelmi követelményekről köteles a munkavégzés valamennyi résztevőjét szakszerű oktatásban részesíteni. Az oktatásról az 1. 1 pontban megnevezett kapcsolattartó ad bővebb felvilágosítást.
  4. A Vállalkozó köteles a kivitelezés megkezdése előtt a munkára vonatkozó környezetvédelmi azonosítókat (KÜJ, KTJ, FAVI LAL, LM stb.) az illetékes hatóságtól megkérni. A továbbiakban valamennyi nyilvántartási és adatszolgáltatási kötelezettségét a saját azonosítóinak alkalmazásával kell teljesítenie.
  5. A Vállalkozó köteles az építési helyszínt és környékét, valamint az anyagok szállításával érintett területeket tisztán tartani, és a környezetet a legkevésbé károsító technológiát alkalmazni. Munkavégzése során, köteles az általában elvárható legnagyobb gondossággal eljárni, és mindent megtenni mindennemű környezetkárosítás megelőzése érdekében.
  6. Vállalkozó köteles az olyan várható hatásterületet meghatározni (számítással, kísérlettel vagy egyéb módon) a munkafolyamatok megkezdése előtt, amely várhatóan kárt okozhat a környező építményekben (vibrálás, szállítás, stb.). Ha a meghatározott hatásterületen belül épületek, építmények vannak, azok jelenlegi állagát a Vállalkozónak meg kell védeni, és a munkák során keletkezett esetleges károkat az érintettek részére meg kell téríteni. A hatásterületről „Hatásterületi nyilatkozat”-ban kell Vállalkozónak nyilatkoznia a munkakezdést megelőzően.
  7. Valamennyi (engedélyezési, kiviteli, megvalósulási) tervdokumentáció készítésekor, és a kivitelezés során, a Vállalkozónak folyamatos kapcsolatot kell tartania az érintett hatóságokkal, valamint a MÁV Zrt.-vel. A jogszabályok be nem tartásából eredő károkkal kapcsolatos költségek és az érintett hatóságok által kirótt bírságok, amelyek Vállalkozó közrehatására, vagy munkavégzésére visszavezethetőek, kizárólag a Vállalkozót terhelik.
  8. A Vállalkozó köteles a MÁV SZK Zrt. környezetvédelmi szervezetének a környezetvédelmi hatóság felé benyújtott és a hatóság által kiadott dokumentumokból másolati példányt átadni.
  9. Amennyiben a Vállalkozó nem tartja be a környezetvédelemre vonatkozó rendelkezéseket, a Szerződésnek megfelelően, a Műszaki ellenőr köteles a MÁV SZK Zrt. környezetvédelmi szervezet javaslatát figyelembe véve a jogszabályoknak megfelelően intézkedni.
  10. Rendkívüli esemény bekövetkezésekor a környezethasználó, jelen esetben a Vállalkozó köteles a hatályos jogszabály szerint (jelenleg: 1995. évi LIII Törvény 101. §) eljárni. A hatóság tájékoztatásával egy időben a MÁV SZK Zrt. környezetvédelmi szervezetét is értesíteni kell.
  11. A Vállalkozónak meg kell előznie, hogy az építési forgalomban a közutakra sár, por vagy egyéb szennyeződés kerüljön. Ha ez mégis megtörténne, a lerakódott szennyeződést a saját költségére azonnal és folyamatosan el kell távolítania.
  12. A munkák befejezésekor Vállalkozó köteles a munkaterületet tisztán visszaadni, és a szerződésben vállalt, hatóságok által hiánypótlás nélkül elfogadott, engedélyeket a MÁV Zrt. részére átadni.
  13. A Vállalkozó köteles felelős írásbeli nyilatkozatot adni, hogy a kivitelezés során valamennyi környezetvédelmi tárgyú jogszabályban, és más hatóság által kiadott dokumentumban foglalt előírásokat, kötelezettségeket betartotta.
  14. Amennyiben a munkavégzés során bármilyen környezeti elemet érintő szennyezést észlelnek vagy következik be, arról a vállalkozó azonnal köteles értesíteni az 1.1 pontban megjelölt környezetvédelmi kapcsolattartót illetve a MÁV Zrt.- t.

**Hulladékgazdálkodás**

* 1. A hulladékokkal kapcsolatos valamennyi dokumentumot (tervlapok, nyilvántartás, átadási bizonylatok, befogadó nyilatkozatok, bevallások) a MÁV SZK Zrt. környezetvédelmi szervezete jogosult ellenőrizni.
  2. Az építés során keletkezett hulladékokkal kapcsolatosan a mindenkor hatályos (jelenleg: veszélyesnek nem minősülő hulladék esetén a 2012. évi CLXXXV. törvény, az építési bontási hulladékokra vonatkozó 45/2004. (VII. 26.) BM-KvVM együttes rendelet, a veszélyes hulladékok esetén 225/2015. (VIII.7), Korm. rendelet) jogszabályokban foglaltakat kell betartani.
  3. Veszélyes hulladékok esetén vasúti szállítás során a RID[[3]](#footnote-3) a közúti szállítás során az ADR[[4]](#footnote-4) előírásait kell betartani.
  4. A kivitelezési technológia során keletkező hulladékokat szelektíven a hulladék fizikai és kémiai tulajdonságainak ellenálló módon kell gyűjteni.
  5. A kivitelezési napló napi jelentés részében rögzíteni kell a keletkező hulladékok megnevezését, mennyiségét, hulladékazonosító kódszám szerinti besorolását, elszállításának tényét, valamint a hulladék kezeléséhez igénybe vett létesítmény nevét, címét, KÜJ, KTJ számát. A hulladék a kivitelezési technológia során keletkezik, ezért valamennyi hulladékkal kapcsolatos feladat végrehajtása a hulladékot termelő Vállalkozó kötelezettsége.
  6. A Szerződés teljesítésének megkezdése előtt rögzíteni kell, hogy a keletkező hulladékok kezelését (szállítás, ártalmatlanítás, egyéb kezelés) a Vállalkozó saját maga teljesíti, vagy arra környezetvédelmi hatósági engedéllyel rendelkező alvállalkozónak ad megbízást. Az engedély hatályáról és érvényességéről a megrendelőnek meg kell győződnie. Amennyiben az engedélyek, a munkálatok várható befejezéséig lejárnak, a Vállalkozónak nyilatkozatot kell csatolnia azok meghosszabbításának, vagy az új engedélyek beszerzésének szándékáról.
  7. A hulladékokkal kapcsolatos valamennyi dokumentumot (tervlapok, nyilvántartás, átadási bizonylatok, befogadó nyilatkozatok, bevallások) a MÁV SZK Zrt. környezetvédelmi szervezete jogosult ellenőrizni.
  8. A hulladékokkal való valamennyi tevékenységnél külön kell választani a saját kivitelezési technológiából és a bontásból származó hulladékokat.
  9. A kivitelezés során munkát végzők által termelt kommunális hulladékot a technológiai eredetű hulladékoktól elkülönítetten kell gyűjteni és elhelyezésükről gondoskodni.

**Talajvédelem**

* 1. A munkaterület átadás-átvétel során ki kell jelölni a munkálatok során keletkező anyagok és hulladékok ideiglenes tárolóit, magántulajdonban lévő ingatlanokon való deponálás nem engedélyezett.
  2. A talajra vonatkozó előírások betartása, feladatok elvégzése a Vállalkozó kötelessége.

**Vízminőség védelem**

* 1. A felszíni és a felszín alatti vizekkel kapcsolatos előírások betartása, feladatok elvégzése a saját tevékenységére vonatkozóan a Vállalkozó kötelessége.
  2. Amennyiben szükséges, az élővízbe történő csapadékvíz-bevezetések elé tisztító műtárgyat kell elhelyezni. A kivitelezés során az esetleges tisztító műtárgyak engedélyezéséről, karbantartásáról Vállalkozónak gondoskodnia kell.
  3. A vízi létesítmények, vagy műtárgyak hatósági engedélyeinek megszerzése a Vállalkozó feladata.
  4. A téli munkavégzésnél csak engedélyezett síkosság-mentesítő kerülhet felhasználásra.
  5. Az építéssel érintett területen a Vállalkozónak gondoskodni kell a felszíni vizek jogszabályokban foglaltak szerinti elvezetéséről.

**Levegőtisztaság védelem**

* 1. A levegőtisztaság védelemre vonatkozó előírások betartása, feladatok elvégzése a saját tevékenységére vonatkozóan a Vállalkozó kötelessége.
  2. Ömlesztve szállított anyagok esetében a kiporzásból eredő levegőszennyezést ponyvával való takarással kell megakadályozni.
  3. Deponálásnál a kiporzás megakadályozására locsolást vagy takarást kell alkalmazni.

**Zaj- és rezgésvédelem**

* 1. A zajvédelemre vonatkozó előírások betartása, feladatok elvégzése a saját tevékenységére vonatkozóan Vállalkozó kötelessége.
  2. Az elérhető legjobb technika alkalmazásával az építési munkálatokat úgy kell megtervezni, végezni, hogy a kapcsolódó valamennyi zajkibocsátás (pld. közlekedés, szállítás, munkagépek, stb.) együttes üzemelése mellett a környezeti zaj- és rezgésterhelési határértékek jogszabályban előírt zajterhelési határértékek maradéktalanul teljesüljenek.
  3. A munkavégzés a megfelelő akusztikai számítások, méretezések figyelembevételével kezdhető meg.
  4. A kivitelezési munkálatokat időben és térben úgy kell megtervezni, hogy a Felügyelőség által meghatározott határértékek maradéktalanul teljesüljenek.

**Kártérítési felelősség**

* 1. A környezetvédelmi jogszabályokban, valamint a tervekben és a hatósági határozatokban foglalt követelmények nem vagy nem megfelelő hibás teljesítéséből eredő, a MÁV Zrt.-t ért károkért (támogatás megvonása, bírság, üzemeltetés felfüggesztése, környezeti károk felszámolása, harmadik személynek kifizetett kártérítés, stb.) a Vállalkozó felel.
  2. A szerződésben foglalt munkálatok végzésével összefüggésben a MÁV Zrt. területén végzett a környezet igénybevételével járó tevékenység tekintetében a Vállalkozó képviselői minősülnek környezethasználónak. A tevékenységükből keletkező környezetveszélyeztetés illetve környezetkárosítás esetén a megelőzés és helyreállítás költségei környezethasználót terhelik. Ezen felelősségük független attól, hogy bármely hatóság esetlegesen fentiek ellenére is a MÁV Zrt.-t kötelezi.
  3. A bekövetkezett környezetveszélyeztetés illetve károsítás esetén a Vállalkozó képviselői a MÁV Zrt.-vel együttműködnek abban, hogy a környezet védelmének általános szabályairól szóló 1995. évi LIII. törvény 102. § -ban foglaltak szerint a MÁV Zrt. kimentse magát egyetemleges felelősége alól. A kimentéssel kapcsolatos valamennyi költség – amennyiben az sikeres – a Vállalkozót terheli.

Budapest, 2020. …………………….

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| **Puszpán János Szőnyi Péter**  BLI igazgató osztályvezető  **MÁV Zrt.**  **képviseletében** | | **\*\*\*\*\*\*\*\*\*\***  ügyvezető  **\*\*\*\*\*\*\*\*\*\*\*\***  **képviseletében** |

*5. sz. melléklet*

**Teljesítésigazolás minta**

**MÁV MAGYAR ÁLLAMVASUTAK ZRT.**

|  |  |  |  |
| --- | --- | --- | --- |
|  |  | SAP teljesítésigazolás szám: |  |

|  |  |  |  |
| --- | --- | --- | --- |
| Vállalkozó neve: |  | Vevő neve: |  |
| Vállalkozó telephelye: |  | Vevő címe: |  |
| Szerződés száma: |  | Számlabenyújtási hely: | MÁV Zrt. 1426 Budapest, PF. 24 |
| Iktatószám: |  | Projektazonosító: |  |
| Rendelés száma: |  |  |  |
| **Teljesítés dátuma:** |  |  |  |
| Szállítólevél száma: |  |  |  |
|  |  |  |  |
| Szerződéskötő szervezet kódja: |  |  |  |
| Kiállító neve: |  |  |  |
| Telefonszám: |  |  |  |
| Címzett: |  |  |  |
| Kiállítás dátuma: |  |  |  |

Munka megnevezése:  
===============================  
  
Rendelés adatai:  
===============================

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sorszám** | **Cikkszám** | **Cikk megnevezése** | **Mennyiség** | **Mennyiségi egység** | **Nettó egységár** | **Áregység** | **Pénznem** | **Mennységi egység** | **Nettó érték** | **ÁFA összeg** | **ÁFA %** | **Hiánypótlandó előírt átvételi dokumentum** |
|  |  |  |  |  |  |  |  |  |  |  |  | QM releváns cikkeknél a bizonyítvány ha „nem” jelöléssel kerül a MIGO tranzakciónál rögzítésre akkor „X”-el megjelölés egyébként üres a mező |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

|  |
| --- |
|  |

Teljes összeg: ………………+ ÁFA

Tisztelt Partnerünk kérjük, hogy a számla Megjegyzés rovatában szíveskedjenek feltüntetni a rendelés számát.

A számlát a Teljesítésigazoláson szereplő mennyiséggel és értékkel, a hatályos ÁFA tv. előírásainak megfelelő teljesítési időponttal kérjük kiállítani.

Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni.

A teljesítésigazolás „Hiánypótlandó előírt átvételi dokumentum” oszlopában „X”-el jelölt tételei csak a szerződésben rögzített átvételhez szükséges dokumentum beérkezését követően kerülhetnek számlázásra.

*6. sz. melléklet*

**Elektronikus-számla befogadás a MÁV-csoport vállalatainál**

A MÁV Szolgáltató Központ Zrt. bejövő számla kezelő rendszere biztosítja az elektronikus számlák befogadását és automatizált feldolgozását, melynek érdekében a beérkező elektronikus számláknak meg kell felelni az alábbi formai követelményeknek:

1. A számlát **PDF formátumban** kell kibocsátani.
2. A PDF fájlnak tartalmaznia kell egy **beágyazott XML** formátumú állományt, amely a számla adatait tartalmazza. Beágyazott XML hiányában a PDF mellett külön file-ként csatolt XML file is elfogadható. Az XML file felépítése lehet:

* az online számla adatszolgáltatások XML struktúrája:

<https://onlineszamla.nav.gov.hu/dokumentaciok> (az 1.1 és 2.0 verzió is megfelelő),

* az APEH 2009. évi közleményének 3. sz. mellékletekében közzétett formátum:

<https://nav.gov.hu/nav/archiv/adoinfo/afa/elektronikus_szamla.html>,

* a 23/2014. (VI. 30.) NGM rendelet 3. sz. mellékletében a kibocsátott számlákról NAV felé teljesítendő adatszolgáltatásokra vonatkozóan előírt struktúra,
* a felsoroltaktól eltérő XML struktúra, kizárólag abban az esetben alkalmazható, ha ezt előzetes egyeztetést követően a MÁV Szolgáltató Központ Zrt. engedélyezi.

1. A PDF állományt **elektronikus aláírással** kell ellátni.
2. A PDF állomány tartalmazhat **időpecsétet**.
3. A számlákat az [eszamla@mav.hu](mailto:eszamla@mav.hu) **e-mail címre** kell küldeni **csatolt file-ként**. A billzone.eu, szamlakozpont.hu, szamlazz.hu, printportal.hu, szamlabefogadas.hu rendszerek használata esetén a számla érkezéséről értesítő e-mailben lévő linkről is le tudjuk tölteni a számlát.
4. Egy **e-mail-ben csak egyetlen számla** küldhető.
5. Amennyiben a számlához **mellékletek** tartoznak, akkor azokat vagy a PDF file-on belüli csatolt file-ként, vagy a számlával együtt, ugyanahhoz az e-mailhez csatolt további file-ként kell küldeni.

Amennyiben az [eszamla@mav.hu](mailto:eszamla@mav.hu) e-mail címre a fentiektől eltérő formátumú számla érkezik, akkor az megfelelőség hiányában nem minősül számlának, így az nem minősül befogadottnak.

|  |  |
| --- | --- |
| **Számla kibocsátó szállító adatai** | |
| **Kibocsátó neve:**  Az elektronikus számlát kibocsátó cég neve |  |
| **Adószáma:**  A kibocsátó adószáma |  |
| **Kapcsolattartó neve:**  Az a személy a kibocsátó részéről, akivel kapcsolatba léphetünk elektronikus számlákkal kapcsolatos ügyekben |  |
| **Kapcsolattartó telefonszáma:**  Telefonszám, melyen a kapcsolattartó elérhető |  |
| **Kapcsolattartó e-mail címe:**  E-mail cím, melyen keresztül a kapcsolattartó elérhető |  |

További tájékoztatás, egyeztetés az [eszamla-info@mav.hu](mailto:eszamla-info@mav.hu) e-mail címen kérhető.

1. A Szerződés szövegében nagy kezdőbetűvel kerülnek kiemelésre a jelen pontban meghatározott fogalmak [↑](#footnote-ref-1)
2. VMR-Vasúti Minőségirányítási rendszer, a MÁV Zrt. Pályavasúti Üzletág minősített beszállítói jegyzéke. A jegyzékbe való bekerüléshez szükséges előminősítési kérelmet az [alvallalkozok.palyavasut@mav.hu](mailto:alvallalkozok.palyavasut@mav.hu) címre kell küldeni. A minősített beszállítói jegyzék és a minősítés folyamata a palyavasut.mav.hu weboldalon elérhető. [↑](#footnote-ref-2)
3. RID: Veszélyes Áruk Vasúti Szállítására Vonatkozó Európai Szabályozás [↑](#footnote-ref-3)
4. ADR: Veszélyes Áruk Közúti Szállítására Vonatkozó Európai Szabályozás [↑](#footnote-ref-4)